title: Οδηγία 2006/135/ΕΚ της Επιτροπής, της 11ης Δεκεμβρίου 2006 , για τροποποίηση της οδηγίας 91/414/EOK του Συμβουλίου ώστε να καταχωριστεί η ουσία carbendazim ως δραστική ουσία Κείμενο που παρουσιάζει ενδιαφέρον για τον ΕΟΧ

text:
               12.12.2006

               EL

               Επίσημη Εφημερίδα της Ευρωπαϊκής Ένωσης

               L 349/37

      ΟΔΗΓΊΑ 2006/135/ΕΚ ΤΗΣ ΕΠΙΤΡΟΠΉΣ

   της 11ης Δεκεμβρίου 2006
   για τροποποίηση της οδηγίας 91/414/EOK του Συμβουλίου ώστε να καταχωριστεί η ουσία carbendazim ως δραστική ουσία
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Ο κανονισμός (ΕΟΚ) αριθ. 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου της σχετικής με τη διάθεση φυτοπροστατευτικών προϊόντων στην αγορά (2), θεσπίζει κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα Ι της οδηγίας 91/414/ΕΟΚ. Ο εν λόγω κατάλογος περιλαμβάνει την ουσία carbendazim.

               (2)

               Για το carbendazim αξιολογήθηκαν οι επιπτώσεις στην ανθρώπινη υγεία και στο περιβάλλον σύμφωνα με τις διατάξεις που θεσπίζονται στον κανονισμό (ΕΟΚ) αριθ. 3600/92 για μια σειρά χρήσεων που προτάθηκαν από τον κοινοποιούντα. Βάσει του κανονισμού (ΕΚ) αριθ. 933/94 της Επιτροπής, της 27ης Απριλίου 1994, που αφορά τον καθορισμό των δραστικών ουσιών των φυτοπροστατευτικών προϊόντων και των εισηγουμένων κρατών μελών για την εφαρμογή του κανονισμού (ΕΟΚ) αριθ. 3600/92 (3), κράτος μέλος εισηγητής ορίστηκε η Γερμανία. Η Γερμανία υπέβαλε στην Επιτροπή τη σχετική έκθεση αξιολόγησης και συστάσεις στις 10 Φεβρουαρίου 1998, σύμφωνα με το άρθρο 7 παράγραφος 1 στοιχείο γ) του κανονισμού (ΕΟΚ) αριθ. 3600/92.

               (3)

               Η έκθεση αξιολόγησης εξετάστηκε από τα κράτη μέλη και την Ευρωπαϊκή Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων.

               (4)

               Η ανασκόπηση του carbendazim κατέδειξε μια σειρά ανοιχτών θεμάτων, με τα οποία ασχολήθηκε η φυτοϋγειονομική επιστημονική επιτροπή. Ζητήθηκε από την επιστημονική επιτροπή να σχολιάσει κατά πόσον είναι σκόπιμο να καθοριστεί αποδεκτή ημερήσια πρόσληψη (ADI) και επίπεδο αποδεκτής έκθεσης των χειριστών (AOEL) σε σχέση ιδίως με τα αποτελέσματα μελετών για τη μεταλλαξιγένεση και την καρκινογένεση και μελετών για την επίδραση των ουσιών benomyl, carbendazim και thiophanate-methyl στην αναπαραγωγή. Η επιστημονική επιτροπή (4) επεσήμανε ότι η ουσία carbendazim είναι η βιολογικά δραστική ουσία που είναι κοινή στις τρεις αυτές ουσίες. Συγκεκριμένα η ουσία benomyl, αλλά και η thiophanate-methyl, μεταβολίζεται σε carbendazim και οι τρεις δε ουσίες προκαλούν αριθμητικές χρωμοσωματικές ανωμαλίες (ανευπλοειδία) σε κύτταρα θηλαστικών που εκτίθενται in vivo. Δεν τεκμηριώνεται ότι κάποια από αυτές τις ουσίες προκαλεί άλλης μορφής βλάβη στο γενετικό υλικό. Η καρκινογένεση δεν προκαλεί ανησυχία. Οι γνωστές συνέπειες των μυκητοκτόνων αυτών στην αναπαραγωγή εξηγούνται από την αλληλεπίδραση με τους μικροσωληνίσκους του spindle apparatus. Ο μηχανισμός επαγωγής της ανευπλοειδίας είναι καλά κατανοητός και συνίσταται σε αναστολή του πολυμερισμού της τουμπουλίνης, της πρωτεΐνης η οποία είναι αναγκαία για το διαχωρισμό των χρωμοσωμάτων κατά την κυτταρική διαίρεση: δεν συνεπάγεται αλληλεπίδραση με το DNA. Από τη στιγμή που πολλαπλά αντίγραφα μορίων της τουμπουλίνης βρίσκονται σε ικανά να πολλαπλασιασθούν κύτταρα, εάν υπάρχει χαμηλή συγκέντρωση μυκητοκτόνων θα επηρεαστεί ένας περιορισμένος αριθμός μορίων τουμπουλίνης και συνεπώς δεν θα προκύψουν δυσμενείς τοξικολογικές συνέπειες. Κατά συνέπεια, είναι αναγνωρίσιμο ένα σαφές επίπεδο μη δυσμενούς συνέπειας και μπορούν να καθοριστούν τα επίπεδα ADI και AOEL.

               (5)

               Το άρθρο 5 παράγραφος 4 και το άρθρο 6 παράγραφος 1 της οδηγίας 91/414/ΕΟΚ ορίζουν ότι η καταχώριση μιας ουσίας στο παράρτημα I ενδέχεται να υπόκειται σε περιορισμούς και προϋποθέσεις. Στην προκειμένη περίπτωση, οι περιορισμοί στην περίοδο καταχώρισης και στις επιτρεπόμενες καλλιέργειες κρίνονται αναγκαίοι. Τα αρχικά μέτρα που υποβλήθηκαν στη μόνιμη επιτροπή για την τροφική αλυσίδα και την υγεία των ζώων, πρότειναν τον περιορισμό της περιόδου καταχώρισης σε επτά έτη, έτσι ώστε τα κράτη μέλη να δίνουν προτεραιότητα στην επανεξέταση των προϊόντων φυτοπροστασίας τα οποία κυκλοφορούν ήδη στην αγορά και περιέχουν την ουσία carbendazim. Προκειμένου να αποφευχθούν αποκλίσεις από το επιδιωκόμενο υψηλό επίπεδο προστασίας, η καταχώριση στο παράρτημα I της οδηγίας 91/414/ΕΟΚ αποσκοπούσε στον περιορισμό στις χρήσεις της ουσίας carbendazim οι οποίες έχουν αξιολογηθεί επί του παρόντος στο πλαίσιο της κοινοτικής αξιολόγησης και για τις οποίες θεωρήθηκε ότι ικανοποιούνται οι όροι της οδηγίας 91/414/ΕΟΚ. Αυτό σημαίνει ότι άλλες χρήσεις, οι οποίες δεν καλύπτονταν ή καλύπτονταν μόνον εν μέρει από την αξιολόγηση αυτή, θα έπρεπε να υποβληθούν σε πλήρη αξιολόγηση πριν εξεταστεί η καταχώρισή τους στο παράρτημα Ι της οδηγίας 91/414/ΕΟΚ. Τέλος, επειδή η ουσία carbendazim είναι από τη φύση της επικίνδυνη, θεωρείτο αναγκαίο να προβλεφθεί ελάχιστη εναρμόνιση σε κοινοτικό επίπεδο ορισμένων μέτρων άμβλυνσης του κινδύνου τα οποία πρέπει να λαμβάνονται από τα κράτη μέλη όταν χορηγούν εγκρίσεις.

               (6)

               Στο πλαίσιο των διαδικασιών που ορίζονται στην οδηγία 91/414/ΕΟΚ, η έγκριση δραστικών ουσιών, περιλαμβανομένου του προσδιορισμού μέτρων διαχείρισης του κινδύνου, αποφασίζονται από την Επιτροπή. Τα κράτη μέλη είναι αρμόδια για την υλοποίηση, την εφαρμογή και τον έλεγχο των μέτρων που προβλέπονται για την άμβλυνση των κινδύνων που δημιουργούνται από προϊόντα φυτοπροστασίας. Οι επιφυλάξεις που εξέφρασαν πολλά κράτη μέλη αντικατοπτρίζουν την κρίση τους ότι απαιτούνται πρόσθετοι περιορισμοί για τη μείωση του κινδύνου σε ένα επίπεδο που μπορεί να θεωρηθεί αποδεκτό και συνεπές με το υψηλό επίπεδο προστασίας που επιδιώκεται εντός της Κοινότητας. Προς το παρόν, ο καθορισμός ενός κατάλληλου επιπέδου ασφάλειας και προστασίας για τη συνεχιζόμενη παραγωγή, εμπορευματοποίηση και χρήση της ουσίας carbendazim αποτελεί θέμα διαχείρισης του κινδύνου.

               (7)

               Κατά συνέπεια αυτών, η Επιτροπή επανεξέτασε την πρότασή της. Με σκοπό να αντικατοπτρίζεται το υψηλό επίπεδο προστασίας της υγείας του ανθρώπου και των ζώων και ένα βιώσιμο περιβάλλον που επιδιώκεται στην Κοινότητα, θεωρεί ενδεδειγμένη, εκτός από τις αρχές που παρατίθενται στην αιτιολογική σκέψη αριθ. 5, την περαιτέρω μείωση της περιόδου καταχώρισης σε τρία αντί επτά έτη. Κατ’ αυτόν τον τρόπο μειώνεται περαιτέρω ο κίνδυνος, με την εξασφάλιση της κατά προτεραιότητα εκ νέου αξιολόγησης αυτής της ουσίας.

               (8)

               Είναι δυνατόν τα προϊόντα φυτοπροστασίας που περιέχουν carbendazim να ικανοποιούν τις απαιτήσεις που προβλέπονται στο άρθρο 5 παράγραφο 1 στοιχεία α) και β) της οδηγίας 91/414/ΕΟΚ, όσον αφορά τις χρήσεις που εξετάστηκαν και αναλύονται στην έκθεση επισκόπησης της Επιτροπής και υπό την προϋπόθεση ότι εφαρμόζονται τα αναγκαία μέτρα άμβλυνσης του κινδύνου.

               (9)

               Με την επιφύλαξη του συμπεράσματος ότι τα φυτοπροστατευτικά προϊόντα που περιέχουν την ουσία carbendazim μπορεί να ικανοποιούν τις απαιτήσεις που προβλέπονται στο άρθρο 5 παράγραφος 1 στοιχεία α) και β) της οδηγίας 91/414/ΕΟΚ, είναι σκόπιμο να αποκτηθούν περαιτέρω πληροφορίες σχετικά με ορισμένα ειδικά θέματα. Τα κράτη μέλη πρέπει να απαιτήσουν από τους κατόχους αδειών να υποβάλουν πληροφορίες σχετικά με τη χρήση της ουσίας carbendazim, περιλαμβανομένης κάθε πληροφορίας όσον αφορά τις επιπτώσεις στην υγεία του χειριστή.

               (10)

               Όπως για όλες τις ουσίες που περιλαμβάνονται στο παράρτημα I της οδηγίας 91/414/ΕΟΚ, η κατάσταση όσον αφορά την ουσία carbendazim μπορεί να αναθεωρηθεί σύμφωνα με το άρθρο 5 παράγραφος 5 της παρούσας οδηγίας λαμβάνοντας υπόψη όλα τα νέα στοιχεία. Ομοίως, το γεγονός ότι η καταχώριση αυτής της ουσίας στο παράρτημα Ι λήγει σε μια συγκεκριμένη ημερομηνία δεν αποκλείει την ανανέωση της καταχώρισης σύμφωνα με τις διαδικασίες που ορίζονται στην οδηγία.

               (11)

               Η εμπειρία από προηγούμενες καταχωρίσεις στο παράρτημα Ι της οδηγίας 91/414/ΕΟΚ δραστικών ουσιών που αξιολογούνται στο πλαίσιο του κανονισμού (ΕΟΚ) αριθ. 3600/92 έχει δείξει ότι μπορούν να προκύψουν δυσκολίες ως προς την ερμηνεία των καθηκόντων των κατόχων των ισχυουσών εγκρίσεων όσον αφορά την πρόσβαση στα δεδομένα. Συνεπώς, για να αποφευχθούν περαιτέρω δυσκολίες φαίνεται ότι είναι αναγκαίο να αποσαφηνιστούν τα καθήκοντα των κρατών μελών, ιδίως το καθήκον να επαληθεύουν ότι ο κάτοχος μιας έγκρισης αποδεικνύει την πρόσβαση σε φάκελο που πληροί τις απαιτήσεις του παραρτήματος ΙΙ της εν λόγω οδηγίας. Ωστόσο, αυτή η διευκρίνιση δεν επιβάλλει νέες υποχρεώσεις στα κράτη μέλη ή στους κατόχους εγκρίσεων σε σύγκριση με τις οδηγίες που έχουν εκδοθεί έως σήμερα για την τροποποίηση του παραρτήματος I.

               (12)

               Πριν από την καταχώριση μιας δραστικής ουσίας στο παράρτημα Ι πρέπει να μεσολαβήσει εύλογο χρονικό διάστημα που θα επιτρέψει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την καταχώριση.

               (13)

               Με την επιφύλαξη των υποχρεώσεων που ορίζονται στην οδηγία 91/414/ΕΟΚ ως αποτέλεσμα της καταχώρισης μιας δραστικής ουσίας στο παράρτημα I, πρέπει να παρέχεται στα κράτη μέλη περίοδος έξι μηνών μετά την καταχώριση για να επανεξετάσουν τις υφιστάμενες εγκρίσεις φυτοπροστατευτικών προϊόντων που περιέχουν carbendazim ώστε να εξασφαλίζεται ότι πληρούνται οι απαιτήσεις που θεσπίζονται στην οδηγία 91/414/ΕΟΚ, ιδίως στο άρθρο 13, καθώς και οι συναφείς όροι που καθορίζονται στο παράρτημα I. Τα κράτη μέλη θα πρέπει να τροποποιούν, να αντικαθιστούν ή να ανακαλούν, ανάλογα με την περίπτωση, τις υπάρχουσες εγκρίσεις σύμφωνα με τις διατάξεις της οδηγίας 91/414/ΕΟΚ. Κατά παρέκκλιση από την ανωτέρω προθεσμία, μεγαλύτερη προθεσμία θα πρέπει να προβλεφθεί για την υποβολή και αξιολόγηση του πλήρους φακέλου του παραρτήματος III κάθε φυτοπροστατευτικού προϊόντος για κάθε χρήση για την οποία προορίζεται σύμφωνα με τις ενιαίες αρχές της οδηγίας 91/414/ΕΟΚ. Λόγω των επικίνδυνων ιδιοτήτων της ουσίας carbendazim, η περίοδος που διαθέτουν τα κράτη μέλη για να ελέγξουν εάν τα φυτοπροστατευτικά προϊόντα, τα οποία περιέχουν την ουσία carbendazim ως μοναδική δραστική ουσία ή σε συνδυασμό με άλλες εγκεκριμένες δραστικές ουσίες, συμμορφώνονται με τις διατάξεις του παραρτήματος VI δεν πρέπει να υπερβαίνει τα τρία έτη.

               (14)

               Συνεπώς, κρίνεται σκόπιμο να τροποποιηθεί ανάλογα η οδηγία 91/414/ΕΟΚ.

               (15)

               Η μόνιμη επιτροπή για την τροφική αλυσίδα και την υγεία των ζώων δεν εξέδωσε γνώμη εντός της προθεσμίας που όρισε ο πρόεδρός της και, ως εκ τούτου, η Επιτροπή υπέβαλε στο Συμβούλιο πρόταση σχετικά με τα εν λόγω μέτρα. Με την εκπνοή της περιόδου που ορίζεται στο δεύτερο εδάφιο του άρθρου 19 παράγραφος 2 της οδηγίας 91/414/ΕΟΚ, το Συμβούλιο δεν ενέκρινε την προτεινόμενη εκτελεστική πράξη ούτε εκδήλωσε την αντίθεσή του στην πρόταση για τα μέτρα εφαρμογής, οπότε εναπόκειται στην Επιτροπή να θεσπίσει τα εν λόγω μέτρα,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας.
   Άρθρο 2
   Τα κράτη μέλη θεσπίζουν και δημοσιεύουν έως τις 30 Ιουνίου 2007 το αργότερο τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία. Κοινοποιούν αμέσως στην Επιτροπή το κείμενο των εν λόγω διατάξεων καθώς και έναν πίνακα αντιστοιχίας μεταξύ αυτών των διατάξεων και των διατάξεων της παρούσας οδηγίας.
   Εφαρμόζουν τις διατάξεις αυτές από την 1η Ιουλίου 2007.
   Οι διατάξεις αυτές, όταν θεσπίζονται από τα κράτη μέλη, περιέχουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
   Άρθρο 3
   1.   Τα κράτη μέλη, σύμφωνα με την οδηγία 91/414/ΕΟΚ, τροποποιούν ή αποσύρουν, κατά περίπτωση, τις ισχύουσες εγκρίσεις φυτοπροστατευτικών προϊόντων που περιέχουν την ουσία carbendazim ως δραστική ουσία πριν από την 30ή Ιουνίου 2007. Έως την ημερομηνία αυτή επαληθεύουν, ιδίως, εάν πληρούνται οι όροι του παραρτήματος I της εν λόγω οδηγίας σχετικά με την ουσία carbendazim, με εξαίρεση όσα προσδιορίζονται στο μέρος B της καταχώρισης αυτής της δραστικής ουσίας, και εάν ο κάτοχος της έγκρισης διαθέτει ή έχει πρόσβαση σε φάκελο που ικανοποιεί τις απαιτήσεις του παραρτήματος II της εν λόγω οδηγίας σύμφωνα με τους όρους του άρθρου 13.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει carbendazim, τα κράτη μέλη επαναξιολογούν το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο που ικανοποιεί τις απαιτήσεις του παραρτήματος III της εν λόγω οδηγίας και λαμβάνοντας υπόψη το μέρος B της καταχώρισης στο παράρτημα I της εν λόγω οδηγίας σχετικά με την ουσία carbendazim. Με βάση την αξιολόγηση αυτή, διαπιστώνουν αν το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ.
   Ύστερα από τον προσδιορισμό αυτό, στην περίπτωση προϊόντος που περιέχει carbendazim, τα κράτη μέλη τροποποιούν ή ανακαλούν, κατά περίπτωση, την άδεια κυκλοφορίας έως τις 31 Δεκεμβρίου 2009 το αργότερο.
   Άρθρο 4
   Η παρούσα οδηγία αρχίζει να ισχύει την 1η Ιανουαρίου 2007.
   Άρθρο 5
   Η παρούσα οδηγία απευθύνεται στα κράτη μέλη.

      Βρυξέλλες, 11 Δεκεμβρίου 2006.

            Για την Επιτροπή

         Μάρκος ΚΥΠΡΙΑΝΟΫ

            Μέλος της Επιτροπής

      (1)  ΕΕ L 230 της 19.8.1991, σ. 1. Οδηγία όπως τροποποιήθηκε τελευταία με την οδηγία 2006/85/ΕΚ της Επιτροπής (ΕΕ L 293 της 24.10.2006, σ. 3).

      (2)  ΕΕ L 366 της 15.12.1992, σ. 10. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2266/2000 (ΕΕ L 259 της 13.10.2000, σ. 10).

      (3)  ΕΕ L 107 της 28.4.1994, σ. 8. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2230/95 (ΕΕ L 225 της 22.9.1995, σ. 1).

      (4)  Γνώμη της φυτοϋγειονομικής επιστημονικής επιτροπής (SCP/BENOMY/002 — τελικό, SCP/CARBEN/002 — τελικό, SCP/THIOPHAN/002 — τελικό 002) της 23ης Μαρτίου 2001, σχετικά με την αξιολόγηση των benomyl, carbendazim και thiophanate-methyl στο πλαίσιο της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά (Γνώμη που εκδόθηκε από τη φυτοϋγειονομική επιστημονική επιτροπή στις 7 Μαρτίου 2001).

      ΠΑΡΑΡΤΗΜΑ
      Στο τέλος του πίνακα του παραρτήματος I της οδηγίας 91/414/ΕΟΚ προστίθενται οι ακόλουθες εγγραφές

                     Αριθμός

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Έναρξη ισχύος

                     Λήξη της καταχώρισης

                     Ειδικές διατάξεις

                     «149

                     Carbendazim (μη δηλωμένες στερεοχημικές παράμετροι)
                     αριθ. CAS 10605-21-7
                     αριθ. CIPAC 263

                     βενζιμιδαζολ-2-υλοκαρβαμιδικό μεθύλιο

                     980 g/kg

                     1η Ιανουαρίου 2007

                     31 Δεκεμβρίου 2009

                     ΜΕΡΟΣ A
                     Μπορούν να εγκριθούν μόνον οι χρήσεις ως μυκητοκτόνο στις ακόλουθες καλλιέργειες:

                                 —

                                 σιτηρά

                                 —

                                 κράμβη

                                 —

                                 ζαχαρότευτλα

                                 —

                                 αραβόσιτος

                           σε δοσολογίες που δεν υπερβαίνουν

                                 —

                                 το 0,25 kg δραστικής ουσίας ανά εκτάριο ανά εφαρμογή, για σιτηρά και κράμβη·

                                 —

                                 το 0,075 kg δραστικής ουσίας ανά εκτάριο ανά εφαρμογή για ζαχαρότευτλα·

                                 —

                                 το 0,1 kg δραστικής ουσίας ανά εκτάριο ανά εφαρμογή για αραβόσιτο.

                           Οι ακόλουθες χρήσεις δεν πρέπει να εγκρίνονται:

                                 —

                                 χρήση με τη βοήθεια αέρα·

                                 —

                                 χρήση με επινώτιο ψεκαστήρα και ψεκαστήρα χειρός είτε από μη επαγγελματίες είτε από επαγγελματίες χρήστες·

                                 —

                                 κηπουρική.

                           Τα κράτη μέλη εξασφαλίζουν ότι λαμβάνονται όλα τα μέτρα άμβλυνσης του κινδύνου. Ιδιαίτερη προσοχή πρέπει να δοθεί στην προστασία:

                                 —

                                 των υδρόβιων οργανισμών. Όπου είναι αναγκαίο, πρέπει να τηρείται κατάλληλη απόσταση μεταξύ των περιοχών που έχουν υποστεί επεξεργασία και των επιφανειακών υδάτων. Η απόσταση αυτή μπορεί να εξαρτάται από το εάν χρησιμοποιούνται τεχνικές ή συσκευές μείωσης του διασκορπισμού·

                                 —

                                 γεωσκώληκων και άλλων μακροοργανισμών του εδάφους. Οι όροι έγκρισης περιλαμβάνουν, κατά περίπτωση, μέτρα άμβλυνσης του κινδύνου, όπως η επιλογή του πλέον κατάλληλου συνδυασμού του αριθμού και της χρονικής στιγμής των εφαρμογών, της δοσολογίας και, εάν χρειάζεται, του βαθμού συγκέντρωσης της δραστικής ουσίας·

                                 —

                                 των πτηνών και των θηλαστικών. Οι όροι έγκρισης περιλαμβάνουν μέτρα άμβλυνσης του κινδύνου, όπως η επιλογή της κατάλληλης στιγμής για τη χρήση και η επιλογή των συνθέσεων οι οποίες, λόγω της φυσικής τους κατάστασης ή της παρουσίας παραγόντων που εξασφαλίζουν επαρκή αποφυγή των κινδύνων αυτών, μειώνουν στο ελάχιστο την έκθεση των σχετικών ειδών·

                                 —

                                 των χειριστών, οι οποίοι πρέπει να φορούν κατάλληλα προστατευτικά ενδύματα, ιδίως γάντια, πλήρη προστατευτική ενδυμασία, μπότες από καουτσούκ και προστατευτικό κάλυμμα προσώπου ή γυαλιά ασφαλείας κατά τη διάρκεια της ανάμειξης, της φόρτωσης, της χρήσης και του καθαρισμού του εξοπλισμού, εκτός εάν η έκθεση στην ουσία αποφεύγεται επαρκώς μέσω του σχεδιασμού και της κατασκευής του ίδιου του εξοπλισμού ή μέσω της προσθήκης ειδικών προστατευτικών στοιχείων στον εξοπλισμό αυτό.

                           ΜΕΡΟΣ B
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την carbendazim, και ιδίως τα προσαρτήματα I και II.
                     Τα κράτη μέλη πρέπει να εξασφαλίζουν ότι οι κάτοχοι των εγκρίσεων υποβάλλουν έκθεση το αργότερο έως τις 31 Δεκεμβρίου κάθε χρόνο σχετικά με περιστατικά προβλημάτων στην υγεία των χειριστών. Τα κράτη μέλη μπορούν να απαιτήσουν να παρέχονται στοιχεία, όπως στοιχεία για τις πωλήσεις και για την έρευνα των τρόπων χρησιμοποίησης, έτσι ώστε να είναι δυνατόν να σχηματιστεί ρεαλιστική εικόνα των συνθηκών χρήσης και των πιθανών τοξικολογικών συνεπειών της ουσίας carbendazim.»

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.


Avis juridique important

|

31993L0049

Οδηγία 93/49/ΕΟΚ της Επιτροπής της 23ης Ιουνίου 1993 περί του δελτίου επί των όρων τους οποίους πρέπει να πληρούν το πολλαπλασιαστικό υλικό καλλωπιστικών φυτών και τα καλλωπιστικά φυτά σύμφωνα με το άρθρο 4 της οδηγίας 91/682/ΕΟΚ του Συμβουλίου

Επίσημη Εφημερίδα αριθ. L 250 της 07/10/1993 σ. 0009 - 0018 Φινλανδική ειδική έκδοση: Κεφάλαιο 3 τόμος 52 σ. 0238  Σουηδική ειδική έκδοση: Κεφάλαιο 3 τόμος 52 σ. 0238

ΟΔΗΓΙΑ 93/49/ΕΟΚ ΤΗΣ ΕΠΙΤΡΟΠΗΣ της 23ης Ιουνίου 1993 περί του δελτίου επί των όρων τους οποίους πρέπει να πληρούν το πολλαπλασιαστικό υλικό καλλωπιστικών φυτών και τα καλλωπιστικά φυτά σύμφωνα με το άρθρο 4 της οδηγίας 91/682/ΕΟΚ του ΣυμβουλίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 91/682/ΕΟΚ του Συμβουλίου της 19ης Δεκεμβρίου 1991 περί εμπορίας του υλικού πολλαπλασιασμού των καλλωπιστικών φυτών και των καλλωπιστικών φυτών(1) , και ιδίως το άρθρο 4,  Εκτιμώντας:  ότι, κατά την εφαρμογή των διατάξεων της παρούσας οδηγίας, ενδείκνυται να λαμβάνονται υπόψη οι κύκλοι παραγωγής των διαφόρων υλικών- ότι οι όροι που τίθενται με την παρούσα οδηγία πρέπει να θεωρούνται ως το ελάχιστο αποδεκτό πρότυπο σ' αυτό το στάδιο, λαμβανομένων υπόψη των τρεχουσών συνθηκών παραγωγής στην Κοινότητα- ότι οι όροι αυτοί πρόκειται να αναπτυχθούν και να βελτιωθούν  σταδιακά, ώστε να επιτευχθούν τελικώς υψηλά πρότυπα βελτιωμένης ποιότητας- ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής για το Πολλαπλασιαστικό Υλικό και τα Καλλωπιστικά Φυτά,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1.  Η παρούσα οδηγία καθορίζει το δελτία, τα οποία αναφέρονται στο άρθρο 4 της οδηγίας 91/682/ΕΟΚ, συμπεριλαμβανομένων των προδιαγραφών σχετικά με την επισήμανση, οι οποίες αναφέρονται στο άρθρο 11 παράγραφος 3 της εν λόγω οδηγίας.  2.  Τα δελτία έχουν εφαρμογή επί των υπό ανάπτυξη καλλιεργειών και του πολλαπλασιαστικού υλικού καλλωπιστικών φυτών (συμπεριλαμβανομένων των έρριζων υποκειμένων) καθώς και επί των καλλωπιστικών φυτών που προέρχονται από αυτά, όλων των γενών και ειδών  που αναφέρονται στο παράρτημα της οδηγίας 91/682/ΕΟΚ, και επί των έρριζων υποκειμένων άλλων γενών και ειδών που αναφέρονται στο άρθρο 4 παράγραφος 2, ανεξαρτήτως του συστήματος πολλαπλασιασμού που εφαρμόσθηκε, τα οποία στο εξής καλούνται "το υλικό".  3.  Οι διατάξεις της παρούσας οδηγίας εφαρμόζονται σταδιακά, λαμβανομένων υπόψη των κύκλων παραγωγής του υλικού που αναφέρεται στην παράγραφο 2.   Άρθρο 2  1.  Το υλικό συμμορφώνεται, κατά περίπτωση, με τους συναφείς φυτοϋγειονομικούς όρους που ορίζονται στην οδηγία 77/93/ΕΟΚ του Συμβουλίου(2) .   Άρθρο 3  1.  Με την επιφύλαξη των διατάξεων του άρθρου 2, το υλικό πρέπει, τουλάχιστον κατά τον οπτικό έλεγχο, να είναι ουσιαστικά απαλλαγμένο από επιβλαβείς οργανιμούς και ασθένειες που επηρεάζουν σημαντικά την ποιότητα, από σημεία ή συμπτώματα αυτών,  τα οποία μειώνουν τη χρησιμότητα του πολλαπλασιαστικού υλικού ή των καλλωπιστικών φυτών, και ιδίως από τους οργανισμούς ή ασθένειες που απαριθμούνται στο παράρτημα σε σχέση με το συγκεκριμένο γένος ή είδος.  2.  Οποιοδήποτε υλικό παρουσιάζει κατά το στάδιο της ανάπτυξης εμφανή σημεία ή συμπτώματα των επιβλαβών οργανισμών ή ασθενειών που αναφέρονται στην παράγραφο 1, υποβάλλεται στην κατάλληλη θεραπεία αμέσως με την εμφάνισή τους ή, κατά περίπτωση,  απομακρύνεται.  3.  Στην περίπτωση υλικού εσπεριδοειδών, πληρούνται επίσης οι ακόλουθοι όροι:  i) το υλικό εσπεριδοειδών προέρχεται από αρχικό υλικό, το οποίο έχει ελεγχθεί και διαπιστώθηκε ότι δεν παρουσιάζει συμπτώματα των σχετικών ιών, όμοιων με ιούς οργανισμών ή ασθενειών που απαριθμούνται στο παράρτημα,  ii) το υλικό εσπεριδοειδών έχει ελεγχθεί και διαπιστώθηκε ότι είναι ουσιαστικά απαλλαγμένο από τους εν λόγω ιούς, όμοιους με ιούς οργανισμούς ή ασθένειες από την έναρξη της τελευταίας βλαστικής περιόδου και iii) στην περίπτωση εμβολιασμού, το υλικό εσπεριοδοειδών έχει εμβολιασθεί σε έρριζα υποκείμενα άλλα από εκείνα που προσβάλλονται από ιοειδή.  4.  Στην περίπτωση βολβών ανθέων, πρέπει επίσης να πληρούται ο ακόλουθος όρος:  - το πολλαπλασιαστικό υλικό να προέρχεται απευθείας από υλικό, το οποίο στο στάδιο της ανάπτυξης έχει ελεγχθεί και διαπιστώθηκε ότι είναι ουσιαστικά απαλλαγμένο από επιβλαβείς οργανισμούς και ασθένειες σημεία ή συμπτώματα αυτών που αναφέρονται στην  παράγραφο 1, και ιδίως από τους απαριθμούμενους στο παράρτημα.   Άρθρο 4  1.  Το υλικό έχει ταυτότητα και καθαρότητα όσον αφορά το γένος ή είδος ή, την ομάδα φυτών και, εφόσον διατίθεται προς εμπορία ή προορίζεται για διάθεση προς εμπορία με αναφορά της ποικιλίας σύμφωνα με το άρθρο 9 παράγραφος 1 της οδηγίας  91/682/ΕΟΚ, έχει την ταυτότητα και καθαρότητα όσον αφορά την ποικιλία.  2.  Στην περίπτωση γενικά γνωστών ποικιλιών που αναφέρονται στο άρθρο 9 παράγραφος 2 πρώτη περίπτωση της οδηγίας 91/682/ΕΟΚ, ο προμηθευτής πρέπει να χρησιμοποιεί την επίσημη ονομασία της ποικιλίας.  3.  Στην περίπτωση ποικιλιών, οι οποίες ήδη αποτέλεσαν αντικείμενο αίτησης προστασίας των νέων φυτικών ποικιλιών ή επίσημης καταχώρησης, όπως αναφέρεται στο άρθρο 9 παράγραφος 2 πρώτη περίπτωση της οδηγίας 91/682/ΕΟΚ, τα στοιχεία των φυτικών ποικιλιών ή  το προτεινόμενο όνομα πρέπει να χρησιμοποιούνται έως ότου χορηγηθεί η έγκριση.  4.  Στην περίπτωση ποικιλιών εγγεγραμμένων σε καταλόγους που τηρούν οι προμηθευτές σύμφωνα με το άρθρο 9 παράγραφος 2 δεύτερη περίπτωση, της οδηγίας 91/682/ΕΟΚ, η απαίτηση της παραγράφου 1 όσον αφορά την ποικιλία βασίζεται στις λεπτομερείς περιγραφές  των καταλόγων που τηρούν οι προμηθευτές.   Άρθρο 5  1.  Το υλικό πρέπει να είναι ουσιαστικά απαλλαγμένο από ελαττώματα, τα οποία ενδέχεται να υποβαθμίσουν την ποιότητά του ως πολλαπλασιαστικού υλικού ή ως φυταρίου.  2.  Η ζωτικότητα και οι διαστάσεις του υλικού πρέπει να είναι ικανοποιητικές σε σχέση με χρησιμότητά του ως πολλαπλασιαστικού υλικού και ως καλλωπιστικών φυτών. Επιπλέον, πρέπει να εξασφαλίζεται κατάλληλη ισορροπία μεταξύ ριζών, βλαστών και φύλλων.  3.  Στην περίπτωση σπόρων προς σπορά, επιπλέον των απαιτήσεων της παραγράφου 1, η βλαστική ικανότητα πρέπει να είναι ικανοποιητική.   Άρθρο 6  Το έγγραφο του προμηθευτή που αναφέρεται στο άρθρο 11 της οδηγίας 91/682/ΕΟΚ είναι από κατάλληλο υλικό, το οποίο δεν έχει χρησιμοποιηθεί προηγουμένως και εκτυπώνεται σε τουλάχιστον μία από τις επίσημες γλώσσες της Κοινότητας. Περιλαμβάνει τα  ακόλουθα στοιχεία:  i) ένδειξη "ποιότητα ΕΟΚ" ii) ένδειξη του κοινοτικού κωδικού του κράτους μέλους iii) ένδειξη της αρμόδιας επίσημης υπηρεσίας ή του διακριτικού κωδικού της iv) αριθμό μητρώου v) όνομα του προμηθευτή vi) ατομικό αριθμό σειράς, εβδομάδας ή παρτίδας vii) ημερομηνία έκδοσης του εγγράφου προμηθευτή viii) βοτανική ονομασία ix) ενδεχομένως, ονομασία της ποικιλίας- στην περίπτωση έρριζων υποκειμένων, ονομασία της ποικιλίας ή περιγραφή της x) ενδεχομένως, ονομασία της ομάδας φυτών xi) ποσότητα xii) στην περίπτωση εισαγωγών από τρίτες χώρες δυνάμει του άρθρου 16 παράγραφος 2 της οδηγίας 91/682/ΕΟΚ, το όνομα της χώρας συγκομιδής.  2.  Στην περίπτωση που το υλικό συνοδεύεται από φυτοϋγειονομικό διαβατήριο, σύμφωνα με την οδηγία 92/105/ΕΟΚ της Επιτροπής(3) , το διαβατήριο μπορεί, εάν το επιθυμεί ο προμηθευτής, να συνιστά το έγγραφο του προμηθευτή που αναφέρεται στην παράγραφο 1.  Εντούτοις, πρέπει να υπάρχει η ένδειξη "ποιότητα ΕΟΚ" και ένδειξη της αρμόδιας επίσημης υπηρεσίας κατά την οδηγία 91/682/ΕΟΚ καθώς και αναφορά της ονομασίας της ποικιλίας, του έρριζου υποκειμένου ή της ομάδας φυτών. Στην περίπτωση εισαγωγών από τρίτες  χώρες δυνάμει του άρθρου 16 παράγραφος 2 της οδηγίας 91/682/ΕΟΚ, πρέπει επίσης να αναφέρεται το όνομα της χώρας συγκομιδής. Τα στοιχεία αυτά μπορούν να βρίσκονται στο ίδιο έγγραφο με το διαβατήριο, αλλά σαφώς διαχωρισμένα.   Άρθρο 7  Η παρούσα οδηγία εφαρμόζεται με την επιφύλαξη των διατάξεων του κανονισμού (ΕΟΚ) αριθ. 315/68 του Συμβουλίου(4) .   Άρθρο 8  1.  Τα κράτη μέλη θέτουν σε ισχύ τις αναγκαίες νομοθετικές κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 31 Δεκεμβρίου 1993. Πληροφορούν αμέσως την Επιτροπή σχετικά.  Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.  2.  Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία.   Άρθρο 9  Η παρούσα οδηγία απευθύνεται στα κράτη μέλη.  Βρυξέλλες, 23 Ιουνίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 376 της 31. 12. 1991, σ. 21.  (2) ΕΕ αριθ. L 26 της 31. 1. 1977, σ. 20.  (3) ΕΕ αριθ. L 4 της 8. 1. 1993, σ. 22.  (4) ΕΕ αριθ. L 71 της 21. 3. 1968, σ. 1.      ΠΑΡΑΡΤΗΜΑ    /* ΠΙΝΑΚΕΣ: δείτε Ε.Ε. */


Avis juridique important

|

31977L0102

Οδηγία 77/102/EOK της Επιτροπής της 30ής Νοεμβρίου 1976 περί προσαρμογής στην τεχνική πρόοδο της οδηγίας 70/220/EOK του Συμβουλίου της 20ής Μαρτίου 1970 «περί προσεγγίσεως των νομοθεσιών των κρατών μελών που αφορούν στα μέτρα που πρέπει να ληφθούν κατά της μολύνσεως του αέρος από τα αέρια τα προερχόμενα από κινητήρες με επιβαλλόμενη ανάφλεξη με τους οποίους είναι εφοδιασμένα τα οχήματα με κινητήρα»

Επίσημη Εφημερίδα αριθ. L 032 της 03/02/1977 σ. 0032 - 0039 Φινλανδική ειδική έκδοση: Κεφάλαιο 15 τόμος 2 σ. 0053  Ελληνική ειδική έκδοση: Κεφάλαιο 13 τόμος 6 σ. 0012  Σουηδική ειδική έκδοση: Κεφάλαιο 15 τόμος 2 σ. 0053  Ισπανική ειδική έκδοση: Κεφάλαιο 13 τόμος 7 σ. 0015  Πορτογαλική ειδική έκδοση : Κεφάλαιο 13 τόμος 7 σ. 0015

ΟΔΗΓΙΑ ΤΗΣ ΕΠΙΤΡΟΠΗΣ της 30ής Νοεμβρίου 1976 περί προσαρμογής στην τεχνική πρόοδο της οδηγίας 70/220/ΕΟΚ του Συμβουλίου της 20ής Μαρτίου 1970 "περί προσεγγίσεως των νομοθεσιών των Κρατών μελών που αφορούν στα μέτρα που πρέπει να ληφθούν κατά της  μολύνσεως του αέρος από τα αέρια τα προερχόμενα από κινητήρες με επιβαλλομένη ανάφλεξη με του οποίους είναι εφοδιασμένα τα οχήματα με κινητήρα"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών περί εγκρίσεως των οχημάτων με κινητήρα και των ρυμουλκουμένων τους (1) τροποποιηθείσα από την προσηρτημένη πράξη στη συνθήκη περί  προσχωρήσεως στις Ευρωπαϊκές Κοινότητες των νέων Κρατών μελών που υπεγράφη στις 22 Ιανουαρίου 1972 στις Βρυξέλλες(2), και ιδίως τα άρθρα 11, 12 και 13,  την οδηγία 70/220/ΕΟΚ του Συμβουλίου της 20ής Μαρτίου 1970 περί προσεγγίσεως των νομοθεσιών των Κρατών μελών που αφορούν στα μέτρα που πρέπει να ληφθούν κατά της μολύνσεως του αέρος από τα αέρια τα προερχόμενα από κινητήρες με επιβαλλομένη ανάφλεξη με  τους οποίους είναι εφοδιασμένα τα οχήματα με κινητήρα (3), τροποποιηθείσα από την προσηρτημένη πράξη στη συνθήκη περί προσχωρήσεως την αναφερομένη ανωτέρω και ιδίως το άρθρο 5,  Εκτιμώντας:  ότι το πρόγραμμα δράσεως των Ευρωπαϊκών Κοινοτήτων στον τομέα του περιβάλλοντος, που επεκυρώθη την 22α Νοεμβρίου 1973, προβλέπει τη δυνατότητα να τροποποιηθούν θεσπισθείσες οδηγίες προκειμένου να ληφθούν υπόψη οι πλέον πρόσφατες επιστημονικές εξελίξεις,  ιδίως όσον αφορά στη μόλυνση του αέρος από τα αέρια τα προερχόμενα από τους κινητήρες επιβαλλομένης αναφλέξεως- ότι η επελθούσα τεχνική πρόοδος στην κατασκευή των κινητήρων με επιβαλλομένη ανάφλεξη αφότου η οδηγία 70/220/ΕΟΚ του Συμβουλίου της 20ής Μαρτίου 1970 καθόρισε τα αποδεκτά όρια για τις εκπομπές μονοξειδίου του άνθρακος και υδρογονανθράκων που δεν έχουν  καεί από αυτούς τους κινητήρες, όρια τα οποία η οδηγία 74/290/ΕΟΚ του Συμβουλίου της 28ηςΜαρτίου 1974(4) κατέστησε περισσότερο αυστηρά, επιτρέπει να καθορισθούν επίσης αποδεκτά όρια που αφορούν στις εκπομπές τους των οξειδίων του αζώτου- ότι πρέπει να περιορισθούν από τώρα και στο εξής οι εκπομπές αυτού του μολύνοντος αερίου προερχομένου από τα οχήματα με κινητήρα, για να καθορισθεί η βάση για μία συνεπή δράση της Κοινότητος με στόχο τη μείωση των ορίων εκπομπής των τριών μολυνόντων  αερίων αποτελούντων το αντικείμενο της διαδικασίας εγκρίσεως ΕΟΚ των οχημάτων αυτών- ότι, για λόγους προστασίας της δημοσίας υγείας και του περιβάλλοντος, είναι σκόπιμο να προβλεφθεί μία μεταγενέστερη μείωση των ορίων των μολυνόντων αερίων μόλις οι  πραγματοποιούμενες εργασίες στον τομέα καταλήξουν σε συγκεκριμένα αποτελέσματα- ότι οι διατάξεις της παρούσης οδηγίας είναι σύμφωνες προς τη γνώμη της επιτροπής για την προσαρμογή στην τεχνική πρόοδο των οδηγιών που αναφέρονται στην εξάλειψη των τεχνικών εμποδίων στις συναλλαγές στον τομέα των οχημάτων με κινητήρα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Τα παραρτήματα I και III στην οδηγία 70/220/ΕΟΚ του Συμβουλίου της 20ής Μαρτίου 1970 περί προσεγγίσεως των νομοθεσιών των Κρατών μελών που αφορούν στα μέτρα που πρέπει να ληφθούν κατά της μολύνσεως του αέρος από τα αέρια τα προερχόμενα από  κινητήρες με επιβαλλομένη ανάφλεξη με τους οποίους είναι εφοδιασμένα τα οχήματα με κινητήρα, τροποποιηθέντα από την οδηγία 74/290/ΕΟΚ του Συμβουλίου της 28ης Μαΐου 1974, τροποποιούνται σύμφωνα με το παράρτημα της παρούσης οδηγίας.   Άρθρο 2  1. Από την 1η Απριλίου 1977, τα Κράτη μέλη δεν δύνανται για λόγους που αφορούν στη μόλυνση του αέρος από τα αέρια τα προερχόμενα εκ του κινητήρος:  - να αρνηθούν για έναν τύπο οχήματος με κινητήρα, την έγκριση ΕΟΚ ή την χορήγηση του προβλεπομένου εγγράφου στο άρθρο 10 παράγραφος 1 τελευταία παύλα της οδηγίας 70/156/ΕΟΚ, ή την έγκριση από εθνικής πλευράς,  - να απαγορεύσουν την έναρξη κυκλοφορίας των οχημάτων,  εφόσον οι εκπομπές των μολυνόντων αερίων αυτού του τύπου οχήματος με κινητήρα ή αυτών των οχημάτων πληρούν τις προδιαγραφές της οδηγίας 70/220/ΕΟΚ τροποποιηθείσης τελικώς υπό της παρούσης οδηγίας.  2. Από της 1ης Οκτωβρίου 1977, τα Κράτη μέλη:  - δεν δύνανται πλέον να χορηγούν το προβλεπόμενο έγγραφο στο άρθρο 10 παράγραφος 1 τελευταία παύλα της οδηγίας 70/156/ΕΟΚ για έναν τύπο οχήματος με κινητήρα του οποίου οι εκπομπές μολυνόντων αερίων δεν πληρούν τις προδιαγραφές της οδηγίας 70/220/ΕΟΚ  τροποποιουμένης τελικώς υπό της παρούσης οδηγίας,  - δύνανται να αρνηθούν την έγκριση από εθνικής πλευράς ενός τύπου οχήματος με κινητήρα του οποίου οι εκπομπές μολυνόντων αερίων δεν πληρούν τις προδιαγραφές της οδηγίας 70/220/ΕΟΚ, τροποποιηθείσης τελικώς υπό της παρούσης οδηγίας.  3. Από 1ης Οκτωβρίου 1980, τα Κράτη μέλη δύνανται να απαγορεύσουν την έναρξη κυκλοφορίας των οχημάτων των οποίων οι εκπομπές μολυνόντων αερίων δεν πληρούν τις προδιαγραφές της οδηγίας 70/220/ΕΟΚ, τροποποιηθείσης τελικώς υπό της παρούσης οδηγίας.  4. Προ της 1ης Ιανουαρίου 1977, τα Κράτη μέλη θέτουν σε ισχύ τις αναγκαίες διατάξεις για να συμμορφωθούν προς την παρούσα οδηγία και πληροφορούν αμέσως περί αυτού την Επιτροπή.   Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 30 Νοεμβρίου 1976.  Για την Επιτροπή Finn GUNDELACH Μέλος της Επιτροπής  (1) ΕΕ αριθ. Ν 42 της 23.2.1970, σ. 1.  (2) ΕΕ αριθ. Ν 13 της 27.3.1972, σ. 115.  (3) ΕΕ αριθ. Ν 76 της 6.4.1970, σ. 1.  (4) ΕΕ αριθ. Ν 159 της 15.6.1974, σ. 61.      ΠAΡΑΡΤΗΜΑ   ΠΑΡΑΡΤΗΜΑ I: ΟΡΙΣΜΟΙ, ΑΙΤΗΣΗ ΕΓΚΡΙΣΕΩΣ ΕΟΚ ΚΑΙ ΠΡΟΔΙΑΓΡΑΦΕΣ ΔΟΚΙΜΩΝ  Το κείμενο του σημείου 1.4 αντικαθίσταται από το ακόλουθο κείμενο:  "1.4. Μολύνοντα αέρια Ως "μολύνοντα αέρια" νοούνται το μονοξείδιο του άνθρακος, οι υδρογονάνθρακες και τα οξείδια του αζώτου, αυτά τα τελευταία εκφράζονται με ισοδυναμία προς το διοξείδιο του αζώτου (NO2)." Η δεύτερη φράση του σημείου 3.2.1.1.4 αντικαθίσταται από το ακόλουθο κείμενο:  "Οι μάζες του μονοξειδίου του άνθρακος, των υδρογονανθράκων και των οξειδίων του αζώτου που συλλέγονται κατά τη διάρκεια κάθε δοκιμής πρέπει να είναι μικρότερες από τις τιμές που αναγράφονται στον κατωτέρω πίνακα ανάλογα με το βάρος αναφοράς του  οχήματος." Ο πίνακας συμπληρούται με μία τετάρτη στήλη της οποίας το κείμενο είναι το ακόλουθο:  Μάζες των οξειδίων του αζώτου εκφρασμένες με ισοδυναμία προς το NO2 (γραμμάρια ανά δοκιμή) L3 10 10 10 12 14 14,5 15 15,5 16 Το σημείο 3.2.1.1.4 ακολουθείται από ένα νέο σημείο 3.2.1.1.4.1 του οποίου το κείμενο είναι το ακόλουθο:  "3.2.1.1.4.1. Πάντως και μέχρι την 1η Οκτωβρίου 1979, εφαρμόζονται στα οχήματα εκτός της κατηγορίας M1 και στα οχήματα τα εφοδιασμένα με αυτόματη μετάδοση, οριακές τιμές για τις εκπομπές οξειδίων του αζώτου που είναι το αποτέλεσμα του πολλαπλασιασμού  επί έναν συντελεστή 1,25 των τιμών που αναγράφονται στον πίνακα του σημείου 3.2.1.1.4." Το υπάρχον σημείο 3.2.1.1.4.1 γίνεται το σημείο 3.2.1.1.4.2.  Σημεία 3.2.1.1.5.1 και 3.2.1.1.5.2 Οι λέξεις "δύο μολύνοντα αέρια" αντικαθίστανται με τις λέξεις "τρία μολύνοντα αέρια".  Σημείο 5.1.1.1 Ο πίνακας συμπληρούται με μια τετάρτη στήλη της οποίας το κείμενο είναι το ακόλουθο:  Μάζες των οξειδίων του αζώτου εκφρασμένες με ισοδυναμία προς το NO2 (γραμμάρια ανά δοκιμή) L3 12 12 12 14,4 16,8 17,4 18 18,6 19,2 Το σημείο 5.1.1.1 ακολουθείται από ένα νέο σημείο 5.1.1.1.1 συνταχθέν ως εξής:  "5.1.1.1.1. Πάντως και μέχρι την 1η Οκτωβρίου 1979, εφαρμόζονται στα οχήματα εκτός της κατηγορίας M1 και στα οχήματα τα εφοδιασμένα με αυτόματη μετάδοση, οριακές τιμές για τις εκπομπές οξειδίων του αζώτου που είναι το αποτέλεσμα του πολλαπλασιασμού επί  έναν συντελεστή 1,25 των τιμών που αναγράφονται στον πίνακα του σημείου 5.1.1.1."  ΠΑΡΑΡΤΗΜΑ III: ΔΟΚΙΜΗ ΤΟΥ ΤΥΠΟΥ I  Σημείο 3.2.1 Η πρώτη φράση αντικαθίσταται από το ακόλουθο κείμενο:  "Οι σωλήνες συνδέσεως πρέπει να είναι από ανοξείδωτο χάλυβα και να έχουν όσο το δυνατόν περισσότερες ακάμπτους συναρμογές." Σημείο 3.2.3 Οι λέξεις "ως και για τον περιορισμό στο ελάχιστο των συμπυκνώσεων επί των τοιχωμάτων του ή των σάκκων παρακρατήσεως" καταργούνται.  Το σημείο 3.2.3 ακολουθείται από νέα σημεία 3.2.4 και 3.2.5 συνταχθέντα ως εξής:  "3.2.4. Ένας συμπυκνωτής ψύξεως πρέπει να είναι τοποθετημένος μεταξύ του σωλήνος εξατμίσεως του κινητήρος και της εισόδου του (των) σάκου(ων), κατά τρόπο ώστε να διατηρείται η θερμοκρασία tG των αερίων, στην έξοδο του συμπυκνωτού, εντός των ακολούθων  ορίων:  5o  tG  17oC Το σύστημα ψύξεως πρέπει να έχει σχεδιασθεί κατά τρόπο ώστε να αποφεύγεται σε κάθε περίπτωση να παρασύρεται ύδωρ συμπυκνώσεως από τα αέρια που το διασχίζουν. Αυτό επιτρέπει να διατηρηθεί η υγρασία των αερίων εντός του σάκκου συλλογής χαμηλότερη του 83%  στους 20oC." "3.2.5. Ο ολικός όγκος του συστήματος συλλογής, εξαιρέσει του σάκκου, δεν πρέπει να είναι μεγαλύτερος του 0,08 m3. Ο όγκος του αγωγού προσαγωγής των αερίων, μετρούμενος στο εσωτερικό του σάκκου, πρέπει να είναι μικρότερος του 0,03 m3." Τα υπάρχοντα σημεία 3.2.4 και 3.2.5 γίνονται τα νέα σημεία 3.2.6 και 3.2.7.  Σημείο 3.3.2 Η πρώτη φράση αντικαθίσταται από το ακόλουθο κείμενο:  "Οι αναλυτές για το μονοξείδιο του άνθρακος και τους υδρογονάνθρακας είναι του τύπου μη λειτουργούντος διά διασποράς με απορρόφηση στο υπέρυθρο." Το σημείο 3.3.2 ακολουθείται από τα νέα σημεία 3.3.3 έως 3.3.3.3 συνταχθέντα ως εξής:  "3.3.3. Η ανάλυση των οξειδίων του αζώτου πρέπει να πραγματοποιηθεί με τον ακόλουθο τρόπο:  3.3.3.1. Τα αέρια που περιέχονται εντός του σάκκου πρέπει να διασχίσουν ένα μετατροπέα που μετατρέπει το διοξείδιο του αζώτου (NO2) σε μονοξείδιο του αζώτου (NO).  3.3.3.2. Η περιεκτικότης σε μονοξείδιο του αζώτου (NO) των αερίων που εξέρχονται από τον μετατροπέα πρέπει να προσδιορίζεται με τη βοήθεια ενός αναλυτή χημικής φωταύγειας.  3.3.3.3. Κανείς μηχανισμός ξηράνσεως του αερίου (παγίδα κρυστάλλων) δεν πρέπει να χρησιμοποιηθεί πριν από τον αναλυτή." Το σημείο 3.5.6 ακολουθείται από ένα νέο σημείο 3.5.7 συνταχθέν ως εξής:  "3.5.7. Η απόδοση του μετατροπέα πρέπει να είναι τουλάχιστον 90%." Τα υπάρχοντα σημεία 3.5.7 και 3.5.8 γίνονται τα σημεία 3.5.8 και 3.5.9.  Το κείμενο του σημείου 4.5 αντικαθίσταται από το ακόλουθο κείμενο:  "4.5. Προετοιμασία του (των) σάκκου(ων)" Σημείο 4.5.1 Στην πρώτη φράση οι λέξεις "οι σάκκοι προετοιμάζονται" αντικαθίστανται από τις λέξεις "ο (οι) σάκκος(οι) πρέπει να προετοιμασθεί(ούν)".  Το σημείο 4.5.2 ακολουθείται από ένα νέο σημείο 4.5.3 συνταχθέν ως εξής:  "4.5.3 Το εσωτερικό του (των) σάκκου(ων) πρέπει να φυσηθεί με αέρα πριν από κάθε δοκιμή για να εξαφανισθεί η παραμένουσα υγρασία." Το σημείο 4.6 ακολουθείται από τα νέα σημεία 4.6.1 έως 4.6.1.3 συνταχθέντα ως εξής "4.6.1. Έλεγχος της αποδόσεως του μετατροπέα Η αποτελεσματικότης του μετατροπέα από NO2 εις NO πρέπει να ελέγχεται με μία από τις δύο ακόλουθες μεθόδους:  4.6.1.1. Μέθοδος "A" 4.6.1.1.1. Ένας σάκκος παρακρατήσεως που δεν έχει ποτέ χρησιμεύσει για τη συλλογή δειγμάτων αερίων της εξατμίσεως, πρέπει να πληρωθεί με αέρα (ή οξυγόνο) και με αέριο αναφοράς NO, κατά μία ποσολογία που επιτρέπει να ληφθεί μίγμα κείμενο στην περιοχή  μετρήσεων του αναλυτού. Πρέπει να δοθεί ικανή ποσότητα οξυγόνου ώστε ένα σημαντικό μέρος NO να μετατραπεί σε NO2.  4.6.1.2. Ο σάκκος πρέπει να ταραχθεί δυνατά και να συνδεθεί αμέσως στο μηχανισμό αφίξεως του δείγματος στο όργανο της αναλύσεως. Πρέπει να μετρηθούν οι συγκεντρώσεις του NO και του NOx η μία κατόπιν της άλλης και σε χρονικά διαστήματα ενός λεπτού, διά  της διόδου του δείγματος διαδοχικά εκ του μετατροπέα και του σωλήνα της διακλαδώσεως. Μετά την παρέλευση πολλών λεπτών, η καταγραφή των NO και NOx πρέπει να παρουσιάζσει τη μορφή του κατωτέρω διαγράμματος, αν ο μετατροπέας λειτουργεί ικανοποιητικώς.  Μολονότι η ποσότητα του NO2 βαίνει αυξανομένη, το άθροισμα NOx = ΝΟ + NO2 πρέπει να παραμένει σταθερό. Μία ελάττωση του NOx κατά την εξέλιξη των μετρήσεων θα είναι ένδειξη ελαττώσεως της αποτελεσματικότητος του μετατροπέα και θα χρειασθεί να  διαλευκανθεί το αίτιο πριν από τη χρησιμοποίηση του οργάνου.  Καμπύλη αποκρίσεως του ελέγχου της αποδόσεως του μετατροπέα  4.6.1.2. Μέθοδος "B" Η αποτελεσματικότης του μετατροπέα δύναται να επαληθευθεί με τη βοήθεια ενός οζονιστήρα, σύμφωνα με το σχήμα και κατά την ακόλουθη μέθοδο:  Μηχανισμός μετρήσεως της αποτελεσματικότητος του μετατροπέα  4.6.1.2.1. Ο αναλυτής του NO συνδέεται εις ένα T που τροφοδοτείται από τη μία πλευρά διά του αερίου που χρησιμοποιείται σαν πρότυπο μετρήσεως (μίγμα NO και N2 σε αναλογία που αντιστοιχεί στα 80% περίπου της μεγίστης ενδείξεως του οργάνου) και από την  άλλη πλευρά δι' οξυγόνου ή δι' αέρος οζονισθέντος (αναλόγως της συγκεντρώσεως εις NO).  Ο κλάδος προσαγωγής του O2 φέρει μία στρόφιγγα διακοπής (SOV). Κάθε κλάδος είναι εφοδιασμένος με μία ρυθμιστική στρόφιγγα (MV) και ένα μετρητή παροχής (F).  4.6.1.2.2. Στην αρχή του ελέγχου, η SOV είναι κλειστή και η MV2 ρυθμισμένη κατά τρόπο ώστε να επιταχύνεται μία σταθερή ένδειξη του φθορίζοντος οργάνου ρυθμισμένου σε bypass. Το όργανο έχει ρυθμισθεί ώστε να δεικνύει ορθά την συγκέντρωση του δείγματος  του χρησιμοποιουμένου αερίου.  Σημειώνεται η ένδειξη (A).  4.6.1.2.3. Ενώ δεν διαρρέει ρεύμα τον οζονιστήρα, ανοίγεται η SOV και ρυθμίζεται η παροχή του O2 κατά τρόπο ώστε να μειωθεί κατά 10% περίπου η ένδειξη του αναλυτού. Σημειώνεται η ένδειξη (B). Τίθεται σε λειτουργία ο οζονιστήρας και ρυθμίζεται η τάση  ώστε η ένδειξη του οργάνου να πέσει στο 20% περίπου της αρχικής τιμής που επετεύχθη με το αδιάλυτο αέριο. Σημειώνεται η ένδειξη (C).  4.6.1.2.4. Ο αναλυτής συνδέεται "αναστρόφως" και σημειώνεται εκ νέου η ένδειξη (D). Διακόπτεται το ρεύμα στον οζονιστήρα και σημειώνεται η νέα ένδειξη (E). Κλείεται η SOV και σημειώνεται η νέα ένδειξη (F) του οργάνου. Αυτή η τελευταία πρέπει να  ταυτίζεται με την αρχική ένδειξη (A) εκτός αν το δείγμα του αερίου περιέχει NO2, στην περίπτωση αυτή η ένδειξη είναι μεγαλύτερη.  4.6.1.2.5. Η αποτελεσματικότητα του μετατροπέα (επί τοις εκατό) δίδεται από τον τύπο  x 100 4.6.1.3. Η απόδοση του μετατροπέα πρέπει να ελέγχεται τουλάχιστον μία φορά την εβδομάδα και κατά προτίμηση μία φορά την ημέρα." Τα υπάρχοντα σημεία 4.6.1 και 4.6.2 γίνονται τα σημεία 4.6.2. και 4.6.3.  Το σημείο 7.1 συμπληρούται με την ακόλουθη φράση:  "Για τον προσδιορισμό του διορθωμένου όγκου V στην περίπτωση των οξειδίων του αζώτου, η τιμή PH πρέπει να ληφθεί ίση προς μηδέν." Το σημείο 7.1 ακολουθείται από ένα σημείο 7.2 συνταχθέν ως εξής:  "7.2. Διόρθωση των περιεκτικοτήτων σε "διοξείδιο του αζώτου" 7.2.1. Η διόρθωση των περιεκτικοτήτων των αερίων σε διοξείδιο του αζώτου γίνεται με τη βοήθεια της σχέσεως:  Cc=  C M CM = μετρουμένη περιεκτικότητα σε διοξείδιο του αζώτου Cc = διορθωμένη περιεκτικότης σε διοξείδιο του αζώτου H = απόλυτη υγρασία εκφρασμένη σε γραμμάρια ύδατος ανά χιλιόγραμμο ξηρού.  Η απόλυτη υγρασία H δίδεται από την ακόλουθη σχέση:  H =  Ra = σχετική υγρασία του περιβάλλοντος αέρος σε %.  Pd = τάση κεκορεσμένων υδρατμών στη θερμοκρασία του περιβάλλοντος που μετράται με θερμόμετρο σφαίρας ξηρό.  PB = βαρομετρική πίεση.  Οι πιέσεις Pd και PB εκφράζονται με τις ίδιες μονάδες." Το υπάρχον σημείο 7.2 αντικαθίσταται από το νέο σημείο 7.3 που ακολουθεί:  "7.3. Μάζα των μολυνόντων αερίων που περιέχεται σε κάθε σάκκο Η μάζα των μολυνόντων αερίων που περιέχεται σε κάθε σάκκο πρέπει να υπολογισθεί από το γινόμενο d.C.V όπου C είναι η κατ' όγκο περιεκτικότης, d η πυκνότης του θεωρουμένου μολύνοντος αερίου και V ο διορθωμένος όγκος. Ο V αντικαθίσταται απο το V στην  περίπτωση των οξειδίων του αζώτου.  τια το οξείδιο του άνθρακος, d = 1,250 Για τους υδρογονάνθρακες, d = 3,844 (εξάνιο) Για τα οξείδια του αζώτου d = 2,05 (NO2)." Το υπάρχον σημείο 7.3 γίνεται το σημείο 7.4.


Avis juridique important

|

31976L0135

Οδηγία 76/135/ΕΟΚ του Συμβουλίου της 20ής Ιανουαρίου 1976 περί αμοιβαίας αναγνωρίσεως των πιστοποιητικών αξιοπλοΐας πλοίων εσωτερικής ναυσιπλοΐας

Επίσημη Εφημερίδα αριθ. L 021 της 29/01/1976 σ. 0010 - 0012 Φινλανδική ειδική έκδοση: Κεφάλαιο 7 τόμος 1 σ. 0171  Ελληνική ειδική έκδοση: Κεφάλαιο 07 τόμος 2 σ. 0003  Σουηδική ειδική έκδοση: Κεφάλαιο 7 τόμος 1 σ. 0171  Ισπανική ειδική έκδοση: Κεφάλαιο 07 τόμος 2 σ. 0039  Πορτογαλική ειδική έκδοση : Κεφάλαιο 07 τόμος 2 σ. 0039

ΟΔΗΓΙΑ ΤΟΥ ΣΥΜΒΟΥΛΙΟΥ της 20ής Ιανουαρίου 1976 περί αμοιβαίας αναγνωρίσεως των πιστοποιητικών αξιοπλοΐας πλοίων εσωτερικής ναυσιπλοΐαςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 75,  την πρόταση της Επιτροπής,  τη γνώμη της Συνελεύσεως (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι η αμοιβαία αναγνώριση των πιστοποιητικών αξιοπλοΐας πλοίων εσωτερικής ναυσιπλοΐας πρέπει να επιτευχθεί σαν ένα πρώτο βήμα για τη βελτίωση της ασφαλείας της ναυσιπλοΐας στα εσωτερικά ύδατα της Κοινότητος- ότι είναι αναγκαίο να καθορισθούν οι περιστάσεις και οι συνθήκες υπό τις οποίες τα Κράτη μέλη δύνανται να διακόψουν τη διέλευση ενός πλοίου- ότι είναι αναγκαίο να καθορισθεί προθεσμία για την καθιέρωση κοινών προϋποθέσεων τεχνικής φύσεως και ότι η παρούσα οδηγία πρέπει να εφαρμόζεται μόνο μέχρις ότου αυτές οι κοινές διατάξεις τεθούν σε ισχύ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η οδηγία αυτή εφαρμόζεται σε:  α) πλοία που χρησιμοποιούνται για τη μεταφορά εμπορευμάτων και έχουν συνολικό νεκρό βάρος 20 τόνων και άνω, περιλαμβανομένων των ρυμουλκών και των προωθητικών σκαφών,  β) πλοία που χρησιμοποιούνται για τη μεταφορά περισσοτέρων των 12 επιβατών με εσωτερικές πλωτές οδούς. Η οδηγία αυτή δεν θίγει τις διατάξεις του κανονισμού περί ελέγχου της ναυσιπλοΐας του Ρήνου και της Συμφωνίας για τη μεταφορά επικινδύνων εμπορευμάτων  στο Ρήνο (ADNR).   Άρθρο 2  1. Τα Κράτη μέλη πρέπει, κατά το μέτρο που απαιτείται, να καθορίσουν τις απαραίτητες διαδικασίες για την έκδοση των πιστοποιητικών αξιοπλοΐας. Κάθε Κράτος μέλος δύναται πάντως να εξαιρέσει από την εφαρμογή αυτής της οδηγίας τα πλοία, τα οποία  πλέουν εντός των εσωτερικών πλωτών οδών αυτού.  2. Τα πιστοποιητικά αξιοπλοΐας εκδίδονται από το Κράτος μέλος στο οποίο το πλοίο είναι εγγεγραμμένο ή στο οποίο ευρίσκεται ο λιμήν νηολογήσεώς του, ή αν αυτό δεν είναι δυνατόν, από το Κράτος μέλος, στο οποίο ο πλοιοκτήτης έχει τον τόπο διαμονής του.  Κάθε Κράτος μέλος δύναται να ζητά από άλλο Κράτος μέλος να εκδίδει πιστοποιητικά αξιοπλοΐας για πλοία που εκμεταλλεύονται υπήκοοι του πρώτου. Τα Κράτη μέλη δύνανται να μεταβιβάσουν τις εξουσίες τους σε επίσημα αναγνωρισμένα πρόσωπα ή οργανισμούς.  3. Τα πιστοποιητικά αξιοπλοΐας πρέπει να συντάσσονται σε μία γλώσσα της Κοινότητος, να χρησιμοποιούν το σύστημα αριθμήσεως και να περιέχουν τουλάχιστον τις πληροφορίες που καθορίζονται στο παράρτημα.   Άρθρο 3  1. Με την επιφύλαξη των παραγράφων 3 έως 6 αυτού του άρθρου, κάθε Κράτος μέλος πρέπει να αναγνωρίζει, για πλεύση στις εσωτερικές πλωτές οδούς του, τα πιστοποιητικά αξιοπλοΐας που εκδίδονται από άλλο Κράτος μέλος σύμφωνα με το άρθρο 2, και επί  της ιδίας βάσεως, ως εάν τα πιστοποιητικά είχαν εκδοθεί από αυτό.  2. Η παράγραφος 1 εφαρμόζεται μόνο αν το πιστοποιητικό εκδόθηκε ή παρατάθηκε εντός των προηγουμένων πέντε ετών και δεν έχει ακόμη λήξει.  Το πιστοποιητικό, που εκδίδεται βάσει του Κανονισμού περί ελέγχου της ναυσιπλοΐας του Ρήνου, πρέπει να γίνεται δεκτό σαν απόδειξη, κατά την έννοια των παραγράφων 3 και 5, καθ' όλο το χρόνο που αυτό ισχύει.  3. Τα Κράτη μέλη δύνανται να απαιτούν τη συμμόρφωση με τις τεχνικές προδιαγραφές που καθορίζονται στον Κανονισμό περί ελέγχου της ναυσιπλοΐας του Ρήνου. Δύνανται δε να ζητούν σαν απόδειξη το πιστοποιητικό, που αναφέρεται στην παράγραφο 2 υποπαράγραφος  2.  4. Τα Κράτη μέλη είναι δυνατόν να απαιτούν για τα πλοία που μεταφέρουν επικίνδυνα εμπορεύματα τα οποία ορίζονται στην ADNR, να πληρούν τις προϋποθέσεις που καθορίζονται στην εν λόγω Συμφωνία. Σαν απόδειξη δε αυτού, δύνανται να απαιτούν να επιδεικνύεται  η άδεια που προβλέπεται στη Συμφωνία αυτή.  5. Πλοία που πληρούν τις προϋποθέσεις, που καθορίζονται στον κανονισμό περί ελέγχου της ναυσιπλοΐας του Ρήνου, επιτρέπεται να πλέουν σε όλες τις εσωτερικές πλωτές οδούς της Κοινότητος. Η συμμόρφωση με αυτές τις προϋποθέσεις δύναται να αποδεικνύεται με  το πιστοποιητικό που αναφέρεται στην παράγραφο 2 υποπαράγραφος 2.  Οι ειδικοί όροι για τη μεταφορά επικινδύνων εμπορευμάτων θεωρείται ότι εκπληρούνται σε όλες τις πλωτές οδούς της Κοινότητος, αν τα πλοία πληρούν τις προϋποθέσεις της ADNR. Η σχετική απόδειξη δύναται να παρέχεται με την εξουσιοδότηση που αναφέρεται στην  παράγραφο 4.  6. Τα Κράτη μέλη είναι δυνατόν να απαιτούν, στις λωρίδες θαλασσίας ναυσιπλοΐας, την εκπλήρωση προσθέτων όρων ισοδυνάμων με εκείνους οι οποίοι απαιτούνται για τα πλοία τους. Τα Κράτη μέλη πληροφορούν την Επιτροπή περί αυτών των οδών θαλασσίας  ναυσιπλοΐας, ο κατάλογος των οποίων θα καταρτισθεί από την Επιτροπή εντός τριών μηνών από την έναρξη ισχύος αυτής της οδηγίας, βάσει των πληροφοριών που παρέχουν σ' αυτήν τα Κράτη μέλη.   Άρθρο 4  1. Κάθε Κράτος μέλος δύναται να ανακαλεί το πιστοποιητικό αξιοπλοΐας που έχει εκδώσει.  2. Κάθε Κράτος μέλος, όταν μετά από έλεγχο διαπιστώνεται ότι το πλοίο ευρίσκεται σε κατάσταση η οποία σαφώς αποτελεί κίνδυνο για τη γύρω περιοχή, δύναται να διακόπτει τη διέλευση του πλοίου, μέχρις ότου να επισκευασθούν οι βλάβες. Το ίδιο επίσης  πράττει, αν μετά από έλεγχο, διαπιστώνεται ότι το πλοίο ή ο εξοπλισμός του δεν πληροί τις προϋποθέσεις που αναφέρονται στο πιστοποιητικό αξιοπλοΐας ή σε άλλα έγγραφα, τα οποία προβλέπονται στο άρθρο 3, κατά περίπτωση.  3. Το Κράτος μέλος το οποίο διέκοψε τη διέλευση ενός πλοίου ή έχει εκδηλώσει την πρόθεσή του να πράξει τούτο σε περίπτωση που δεν θα επισκευασθούν οι βλάβες, πρέπει να ανακοινώνει στις αρμόδιες αρχές του Κράτους μέλους, το οποίο έχει εκδώσει το  πιστοποιητικό αξιοπλοΐας ή τα άλλα έγγραφα που αναφέρονται στο άρθρο 3, τους λόγους για τους οποίους έλαβε ή πρόκειται να λάβει τη σχετική απόφαση.  4. Όλες οι αποφάσεις για τη διακοπή της διελεύσεως ενός πλοίου που ελήφθησαν σύμφωνα με τα μέτρα που υιοθετήθηκαν κατ' εφαρμογή αυτής της οδηγίας, πρέπει να αναφέρουν λεπτομερώς τους λόγους στους οποίους βασίζονται. Η απόφαση κοινοποιείται στο  ενδιαφερόμενο μέρος, το οποίο θα πληροφορείται ταυτόχρονα τα ένδικα μέσα που παρέχονται σ' αυτό, βάσει των νόμων που ισχύουν στα Κράτη μέλη, και τις προθεσμίες που ορίζονται για την άσκηση αυτών των μέσων.   Άρθρο 5  Το συντομότερο δυνατόν και όχι αργότερα από την 1. 1. 1978 το Συμβούλιο, προτάσει της Επιτροπής, καθορίζει τις κοινές διατάξεις οι οποίες καθιερώνουν τις τεχνικές προδιαγραφές για τα πλοία της εσωτερικής ναυσιπλοΐας.   Άρθρο 6  Τα Κράτη μέλη πρέπει έγκαιρα, το αργότερο δε εντός έτους από την έκδοση αυτής της οδηγίας από το Συμβούλιο, και μετά σύμφωνη γνώμη της Επιτροπής, να θεσπίσουν τις νομοθετικές, κανονιστικές και διοικητικές διατάξεις που είναι αναγκαίες για τη  συμμόρφωση με την οδηγία.   Άρθρο 7  Η παρούσα οδηγία ισχύει μέχρι τις 31. 12. 1978. Αν όμως παραστεί ανάγκη, η ισχύς της δύναται να παραταθεί από το Συμβούλιο με πρόταση της Επιτροπής, μέχρις ότου οι διατάξεις που αναφέρονται στο άρθρο 5 τεθούν σε ισχύ.   Άρθρο 8  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 20 Ιανουαρίου 1976.  Για το Συμβούλιο Ο Πρόεδρος G. THORN  (1) ΕΕ αριθ. Α 280 της 8. 12. 75, σ. 71.  (2) Γνώμη εκδοθείσα την 27. 11. 1975 (μη δημοσιευθείσα ακόμη στην Επίσημη Εφημερίδα).      ΠΑΡΑΡΤΗΜΑ  Ελάχιστες πληροφορίες που αναγράφονται στα πιστοποιητικά αξιοπλοΐας Οι πληροφορίες χωρίζονται σε τρεις κατηγορίες:  I. υποχρεωτικές: (χωρίς ειδικό σημείο) II. αναγκαίες, αν επιβάλλονται: (x) III. χρήσιμες αλλά προαιρετικές: (+) 1. Όνομα της αρχής ή του εξουσιοδοτημένου οργάνου που εκδίδει το έγγραφο 2. α) Τίτλος εγγράφου β) (+) Αριθμός εγγράφου 3. Εκδούσα χώρα 4. Όνομα και κατοικία του πλοιοκτήτου 5. Όνομα πλοίου 6. (x) Τόπος και αριθμός νηολογήσεως 7. (x) Λιμήν νηολογήσεως 8. (+) Τύπος πλοίου 9. (+) Χρησιμοποίηση 10. Κύρια χαρακτηριστικά: α) ολικό μήκος σε μέτρα β) ολικό πλάτος σε μέτρα γ) μέγιστο βύθισμα σε μέτρα 11. (x) Νεκρό βάρος σε μετρικούς τόνους ή εκτόπισμα σε κυβικά μέτρα κατά το μέγιστο βύθισμα 12. (x) Ένδειξη σημείων φορτώσεως (βυθίσματος) 13. (x) Μέγιστος επιτρεπόμενος αριθμός επιβατών 14. (x) Συνολική ισχύς ωστηρίων μηχανών σε ιπποδύναμη (HP) ή κιλοβάτ (KW) 15. Ελάχιστο ύψος εξάλων σε εκατοστά μέτρου 16. (α) Δήλωση: Βεβαιώνεται ότι το πλοίο που περιγράφεται ανωτέρω είναι κατάλληλο για ναυσιπλοΐα (β) (x) Με την επιφύλαξη των ακολούθων όρων (γ) (x) Ένδειξη των περιορισμών ναυσιπλοΐας 17. (α) Χρονολογία λήξεως (β) Χρονολογία εκδόσεως 18. Σφραγίδα και υπογραφή της αρχής ή του εξουσιοδοτημένου οργάνου που εκδίδει το πιστοποιητικό.


Avis juridique important

|

31997L0047

Οδηγία 97/47/ΕΚ της Επιτροπής της 28ης Ιουλίου 1997 για την τροποποίηση των παραρτημάτων των οδηγιών 77/101/ΕΟΚ, 79/373/ΕΟΚ και 91/357/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 211 της 05/08/1997 σ. 0045 - 0047

ΟΔΗΓΙΑ 97/47/ΕΚ ΤΗΣ ΕΠΙΤΡΟΠΗΣ της 28ης Ιουλίου 1997 για την τροποποίηση των παραρτημάτων των οδηγιών 77/101/ΕΟΚ, 79/373/ΕΟΚ και 91/357/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 77/101/ΕΟΚ του Συμβουλίου, της 23ης Νοεμβρίου 1976, περί εμπορίας των απλών ζωοτροφών (1), όπως τροποποιήθηκε τελευταία από την οδηγία 90/654/ΕΟΚ (2), και ιδίως το άρθρο 10,την οδηγία 79/373/ΕΟΚ του Συμβουλίου, της 2ας Απριλίου 1979, περί εμπορίας των σύνθετων ζωοτροφών (3), όπως τροποποιήθηκε τελευταία από την οδηγία 96/24/ΕΚ (4), και ιδίως το άρθρο 10 στοιχείο ε),Εκτιμώντας:ότι ορισμένα κράτη μέλη δήλωσαν κρούσματα σπογγώδους εγκεφαλοπάθειας των βοοειδών (ΣΕΒ) 7 ότι έχει αποδειχθεί ότι η τρομώδης νόσος (scrapie) υφίσταται σε ορισμένα κράτη μέλη 7 ότι οι φορείς της ΣΕΒ και της τρομώδους νόσου μπορούν να μεταδοθούν διά του στόματος 7ότι η ΣΕΒ στα βοοειδή οφείλεται στη χρησιμοποίηση στα διατροφή των βοοειδών πρωεϊνούχων προϊόντων που προέρχονται από μηρυκαστικά που αποτελούσαν φορέα μετάδοσης των παραγόντων των μεταδοτικών σπογγωδών εγκεφαλοπαθειών και που δεν είχαν υποστεί αποτελεσματική επεξεργασία προκειμένου να καταστούν αδρανείς οι εν λόγω παράγοντες 7ότι, για να προστατευθούν τα μηρυκαστικά από τον κίνδυνο που προέρχεται από το γεγονός ότι οι μέθοδοι επεξεργασίας των πρωτεϊνούχων προϊόντων μπορεί να μην εξασφαλίσουν την πλήρη αδρανοποίηση των εν λόγω φορέων, η Επιτροπή εξέδωσε την απόφαση 94/381/ΕΚ, της 27ης Ιουνίου 1994, σχετικά με τη θέσπιση ορισμένων μέτρων προστασίας που αφορούν την σπογγώδη εγκεφαλοπάθεια των βοοειδών και τη χορήγηση πρωτεϊνών που προέρχονται από θηλαστικά (5), όπως τροποποιήθηκε τελευταία από την απόφαση 95/60/ΕΚ (6) 7 ότι η εν λόγω απόφαση απαγορεύει τη χρησιμοποίηση πρωτεϊνών προερχομένων από ιστούς θηλαστικών στη διατροφή των μηρυκαστικών, προβλέποντας συγχρόνως ότι ορισμένα προϊόντα εξαιρούνται της εν λόγω απαγόρευσης, δεδομένου ότι δεν συνεπάγονται κανένα κίνδυνο για την υγεία 7ότι, λαμβανομένων υπόψη των κινδύνων για την υγεία που προκύπτουν από την χρησιμοποίηση μολυσμένων πρωτεϊνούχων προϊόντων προερχομένων από ιστούς θηλαστικών στη διατροφή των μηρυκαστικών και δεδομένου ότι δεν μπορεί να αποκλεισθεί ότι η ασθένεια μεταδίδεται στον άνθρωπο, το Συμβούλιο κατέληξε κατά τη σύνοδο του την 1η, 2η και 3η Απριλίου 1996 στο συμπέρασμα ότι πρέπει να ληφθούν περαιτέρω μέτρα για την προστασία της υγείας του ανθρώπου και των ζώων 7ότι, για πρακτικούς λόγους και για λόγους νομικής συνοχής, η απόφαση 95/274/ΕΚ της Επιτροπής, της 10ης Ιουλίου 1995, για την τροποποίηση της απόφασης 91/516/ΕΟΚ για την κατάργηση του καταλόγου των συστατικών, η χρήση των οποίων απαγορεύεται στις σύνθετες ζωοτροφές (7) απαγορεύει τη χρησιμοποίηση πρωτεϊνούχων προϊόντων, που λαμβάνονται από ιστούς θηλαστικών, ως πρώτες ύλες στις σύνθετες ζωοτροφές για μηρυκαστικά 7ότι οι οδηγίες 77/101/ΕΟΚ και 79/373/ΕΟΚ θεσπίζουν γενικές και ειδικές διατάξεις όσον αφορά την εμπορία και τη σήμανση των απλών και συνθέτων ζωοτροφών 7 ότι για να αποφευχθεί να χορηγεί ο χρήστης πρωτεϊνούχων ζωοτροφών, που λαμβάνονται από πρωτεϊνούχα προϊόντα τα οποία προέρχονται από ιστούς θηλαστικών, από άγνοια της εφαρμοζόμενης νομοθεσίας στον τομέα των ζωοτροφών και της κτηνιατρικής νομοθεσίας, τέτοιου είδους ζωοτροφές σε μηρυκαστικά, πρέπει να προβλεφθεί κατάλληλη σήμανση των προϊόντων αυτών για να εφιστάται η προσοχή στην απαγόρευση της χρησιμοποίησής τους στη διατροφή 7 ότι η οδηγία 77/101/ΕΟΚ θα καταργηθεί από την οδηγία 96/25/ΕΚ του Συμβουλίου, της 29ης Απριλίου 1996, όσον αφορά την κυκλοφορία των πρώτων υλών ζωοτροφών (8) 7 ότι πρέπει, κατά συνέπεια, να θεσπισθούν επίσης παρόμοια μέτρα και να συμπεριληφθούν στην οδηγία 96/25/ΕΚ 7ότι οι προβλεπόμενες διατάξεις εφαρμόζονται με την επιφύλαξη αυστηρότερων διατάξεων, τις οποίες ορισμένα κράτη μέλη επέλεξαν να λάβουν, όπως επιτρέπεται από το άρθρο 1 παράγραφος 2 της οδηγίας 90/667/ΕΟΚ του Συμβουλίου, της 27ης Νοεμβρίου 1990, για τη θέσπιση υγειονομικών κανόνων γαι την εξάλειψη και τη μεταποίηση ζωϊκών αποβλήτων, τη διάθεσή τους στην αγορά και την προστασία από τους παθογόνους οργανισμούς ζωικής προέλευσης ή με βάση τα ψάρια (9) και για την τροποποίηση της οδηγίας 90/425/ΕΟΚ 7ότι τα κράτη μέλη που έχουν αυστηρότερους όρους ελέγχου θα προσαρμόσουν τις καθορισμένες διατάξεις σήμανσης, για να είναι σύμφωνες με τη νομοθεσία τους 7ότι ορισμένες κατηγορίες συστατικών που απαριθμούνται στην οδηγία 91/357/ΕΟΚ της Επιτροπής, της 13ης Ιουνίου 1991, περί καθορισμού των κατηγοριών συστατικών που δύνανται να χρησιμοποιηθούν για τη σήμανση των σύνθετων ζωοτροφών που προορίζονται για ζώα εκτός των ζώων συντροφιάς (10) επιτρέπουν να συνοψιστούν περισσότερα συστατικά υπό μια κοινή ονομασία 7 ότι, ωστόσο, ο κτηνοτρόφος πρέπει να διαθέτει ακριβείς και κατάλληλες πληροφορίες σχετικς με τις σύνθετες ζωοτροφές που περιέχουν ως συστατικά πρωτεϊνούχα προϊόντα προερχόμενα από ιστούς θηλαστικών 7 ότι είναι σκόπιμο, στη σήμανση των σύνθετων ζωοτροφών να καταργηθεί η κατηγορία «προϊόντα χερσαίων ζώων», που υπάγονται στην εν λόγω ομάδα συστατικών 7 ότι, κατά συνέχεια, πρέπει ο παραγωγός ζωοτροφών να δίνει ακριβή περιγραφή κάθε συστατικού που καλύπτεται από αυτή την κατηγορία, εφόσον δεν αποτελούν πλέον μέρος καμίας των κατηγοριών που προβλέπονται στο παράρτημα της οδηγίας 91/357/ΕΟΚ 7ότι τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής ζωοτροφών,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Οι διατάξεις της παρούσας οδηγίας εφαρμόζονται με την επιφύλαξη της απόφασης 94/381/ΕΟΚ.Άρθρο 2 Τροποίηση της οδηγίας 77/101/ΕΟΚ Στο παράρτημα της οδηγίας 77/101/ΕΟΚ, μέρος Α, προστίθεται το ακόλουθο σημείο:«3. Σήμανση των απλών ζωοτροφών που αποτελούνται από πρωτεϊνούχα προϊόντα προερχόμενα από ιστούς θηλαστικών.3.1. Στη σήμανση των απλών ζωοτροφών που αποτελούνται από πρωτεϊνούχα προϊόντα προερχόμενα από ιστούς θηλαστικών πρέπει να εμφαίνεται η ακόλουθη ένδειξη:"Η παρούσα απλή ζωοτροφή αποτελείται από πρωτεϊνούχα προϊόντα προερχόμενα από ιστούς θηλαστικών 7 απαγορεύεται η χορήγησή τους σε μηρυκαστικά."Η εν λόγω διάταξη δεν ισχύει για:- το γάλα και τα γαλακτοκομικά προϊόντα,- τη ζελατίνη,- αμινοξέα που παράγονται από προβιές και δέρματα με τη χρήση μεθόδου στην οποία περιλαμβάνονται έκθεση του υλικού σε pH 1 ή 2 και εν συνεχεία σε pH > 11 και, τέλος, σε θερμική επεξεργασία σε 140 °C επί 30' σε 3 bar,- όξινο φωσφορικό ασβέστιο που προέρχεται από απολιπανθέντα κόκκαλα και- αποξηραμένο πλάσμα και άλλα προϊόντα αίματος.3.2. Όταν ένα κράτος μέλος έχει απαγορεύσει τη χρήση πρωτεϊνούχων προϊόντων που προέρχονται από ιστούς θηλαστικών και που αναφέρονται στο σημείο 3.1 στην πρώτη φάση στη διατροφή ορισμένων ζώων εκτός των μηρυκαστικών, όπως επιτρέπεται από το άρθρο 1 παράγραφος 2 της οδηγίας 90/667/ΕΟΚ του Συμβουλίου (*), η ένδειξη που προβλέπεται στο σημείο 3.1 διευκρινίζει επιπλέον με τη μνεία των άλλων ειδών ή κατηγοριών ζώων στα οποία έχει επεκτείνει την απαγόρευση της χρήσης των εν λόγω προϊόντων.(*) ΕΕ αριθ. L 363 της 27. 12. 1990, σ. 51.»Άρθρο 3 Τροποποίηση της οδηγίας 79/373/ΕΟΚ Στο παράρτημα, μέρος Α της οδηγίας 79/373/ΕΟΚ προστίθεται το ακόλουθο σημείο:«7. Σήμανση των σύνθετων ζωοτροφών που περιέχουν πρωτεϊνούχα προϊόντα που προέρχονται από ιστούς θηλαστικών.7.1. Στη σήμανση των σύνθετων ζωοτροφών, που περιέχουν πρωτεϊνούχα προϊόντα που προέρχονται από ιστούς θηλαστικών και προορίζονται για άλλα ζώα πλην των ζώων συντροφιάς, πρέπει να εμφαίνεται η ακόλουθη ένδειξη: "Η παρούσα σύνθετη ζωοτροφή περιέχει πρωτεϊνούχα προϊόντα προερχόμενα από ιστούς θηλαστικών, των οποίων η χορήγηση απαγορεύεται για τη διατροφή των μηρυκαστικών."Η διάταξη αυτή δεν εφαρμόζεται στις σύνθετες ζωοτροφές που δεν περιέχουν πρωτεϊνούχα προϊόντα προερχόμενα από ιστούς θηλαστικών εκτός από:- το γάλα και τα γαλακτοκομικά προϊόντα,- τη ζελατίνη,- αμινοξέα που παράγονται από προβιές και δέρματα με τη χρήση μεθόδου στην οποία περιλαμβάνονται έκθεση του υλικού σε pH 1 ή 2 και εν συνεχεία σε pH > 11 και, τέλος, σε θερμική επεξεργασία σε 140 °C επί 30' σε 3 bar,- όξινο φωσφορικό ασβέστιο που προέρχεται από απολιπανθέντα κόκκαλα και- αποξηραμένο πλάσμα και άλλα προϊόντα αίματος.7.2. Όταν ένα κράτος μέλος έχει απαγορεύσει τη χρήση πρωτεϊνούχων προϊόντων που προέρχονται από ιστούς θηλαστικών και που αναφέρονται στο σημείο 7.1 πρώτη πρόταση, στη διατροφή ορισμένων ζώων εκτός των μηρυκαστικών, όπως επιτρέπεται από το άρθρο 1 παράγραφος 2 της οδηγίας 90/667/ΕΟΚ του Συμβουλίου (*), η ένδειξη που προβλέπεται στο σημείο 7.1 διευκρινίζει επιπλέον με τη μνεία των άλλων ειδών ή κατηγοριών ζώων στα οποία έχει επεκτείνει την απαγόρευση της χρήσης των εν λόγω προϊόντων.(*) ΕΕ αριθ. L 363 της 27. 12. 1990, σ. 51.»Άρθρο 4 Τροποποίηση της οδηγίας 91/357/ΕΟΚ Το παράρτημα της οδηγίας 91/357/ΕΟΚ τροποποιείται ως εξής:1. Καταργείται η κατηγορία 12 «προϊόντα χερσαίων ζώων».2. Στη στήλη 1 τα σημεία 13, 14, 15 και 16 γίνονται τα σημεία 12, 13, 14 και 15, αντιστοίχως.Άρθρο 5 1. Τα κράτη μέλη θεσπίζουν τις αναγκαίες νομοθετικές και διοικητικές διατάξεις για να συμμορφωθούν με την παρούσα οδηγία το αργότερο την 1η Δεκεμβρίου 1997. Ενημερώνουν αμέσως την Επιτροπή σχετικά.Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Οι τρόποι της παραπομπής καθορίζονται από τα κράτη μέλη.2. Τα κράτη μέλη ανακοινώνουν στην Επιτροπή το περιεχόμενο των κυριοτέρων εθνικών νομοθετικών διατάξεων τις οποίες θεσπίζουν στον τομέα που διέπεται από την παρούσα οδηγία.Άρθρο 6 Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 7 Η παρούσα οδηγία απευθύνεται στα κράτη μέλη.Βρυξέλλες, 28 Ιουλίου 1997.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 32 της 3. 2. 1977, σ. 1.(2) ΕΕ αριθ. L 353 της 17. 12. 1990, σ. 48.(3) ΕΕ αριθ. L 86 της 6. 4. 1979, σ. 30.(4) ΕΕ αριθ. L 125 της 23. 5. 1996, σ. 33.(5) ΕΕ αριθ. L 172 της 7. 7. 1994, σ. 23.(6) ΕΕ αριθ. L 55 της 11. 3. 1995, σ. 43.(7) ΕΕ αριθ. L 167 της 18. 7. 1995, σ. 24.(8) ΕΕ αριθ. L 125 της 23. 5. 1996, σ. 35.(9) ΕΕ αριθ. L 363 της 27. 12. 1990, σ. 51.(10) ΕΕ αριθ. L 193 της 17. 7. 1991, σ. 34.


Avis juridique important

|

31996L0077

Οδηγία 96/77/ΕΚ της Επιτροπής της 2ας Δεκεμβρίου 1996 σχετικά με τη θέσπιση ειδικών κριτηρίων καθαρότητας για τα πρόσθετα τροφίμων πλην των χρωστικών και των γλυκαντικών υλών (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 339 της 30/12/1996 σ. 0001 - 0069

ΟΔΗΓΙΑ 96/77/ΕΚ ΤΗΣ ΕΠΙΤΡΟΠΗΣ της 2ας Δεκεμβρίου 1996 περί θεσπίσεως ειδικών κριτηρίων καθαρότητας για τα πρόσθετα τροφίμων πλην των χρωστικών και των γλυκαντικών υλών (Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 89/107/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών σχετικά με τα πρόσθετα που επιτρέπεται να χρησιμοποιούνται στα τρόφιμα τα οποία προορίζονται για ανθρώπινη διατροφή (1), όπως τροποποιήθηκε από την οδηγία 93/34/ΕΚ του Ευρωπαϊκού Κοινοβουλίου και του Συμβουλίου (2), και ιδίως το άρθρο 3 παράγραφος 3 στοιχείο α),Μετά από διαβούλουση της επιστημονικής επιτροπής για την ανθρώπινη διατροφή,Εκτιμώντας:ότι είναι αναγκαίο να θεσπιστούν κριτήρια καθαρότητας για όλα τα πρόσθετα πλην των χρωστικών και γλυκαντικών υλών που αναφέρονται στην οδηγία 95/2/ΕΚ του Ευρωπαϊκού Κοινοβουλίου και του Συμβουλίου, της 20ής Φεβρουαρίου 1995, για τα πρόσθετα τροφίμων πλην των χρωστικών και των γλυκαντικών (3) 7ότι είναι αναγκαίο να αντικατασταθούν τα κριτήρια καθαρότητας που θεσπίστηκαν στην οδηγία 65/66/ΕΟΚ του Συμβουλίου, της 26ης Ιανουαρίου 1965, περί θεσπίσεως ειδικών κριτηρίων καθαρότητας των συντηρητικών που μπορούν να χρησιμοποιούνται στα τρόφιμα τα οποία προορίζονται για την ανθρώπινη διατροφή (4), όπως τροποποιήθηκε τελευταία από την οδηγία 86/604/ΕΟΚ (5) 7ότι είναι αναγκαίο να αντικατασταθούν τα κριτήρια καθαρότητας που θεσπίστηκαν στην οδηγία 78/664/ΕΟΚ του Συμβουλίου, της 25ης Ιουλίου 1978, περι θεσπίσεως ειδικών κριτηρίων καθαρότητας για τις ουσίες που έχουν αντιοξειδωτική δράση και μπορούν να χρησιμοποιούνται στα τρόφιμα (6), όπως τροποποιήθηκε από την οδηγία 82/712/ΕΟΚ (7) 7ότι είναι σκόπιμο, συνεπώς, να καταργηθούν οι οδηγίες 65/66/ΕΟΚ και 78/664/ΕΟΚ 7ότι είναι αναγκαίο να ληφθούν υπόψη οι προδιαγραφές και οι αναλυτικές τεχνικές για τα πρόσθετα που περιέχονται στον Codex Alimentarius όπως καταρτίσθηκε από την κοινή επιτροπή εμπειρογνωμόνων των FAO/ΠΟΥ για τα πρόσθετα τροφίμων (JECFA) 7ότι τα πρόσθετα τροφίμων που παρασκευάζονται με μεθόδους παραγωγής ή από πρώτες ύλες σημαντικά διαφορετικές από εκείνες που καλύπτει η αξιολόγηση της επιστημονικής επιτροπής τροφίμων ή διαφορετικές από τις αναφερόμενες στην παρούσα οδηγία, πρέπει να παραπέμπονται στην εν λόγω επιτροπή για πλήρη αξιολόγηση, με ιδιαίτερη έμφαση στα κριτήρια καθαρότητας 7ότι τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής τροφίμων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Τα κριτήρια καθαρότητας που αναφέρονται στο άρθρο 3 παράγραφος 3 στοιχείο α) της οδηγίας 89/107/ΕΟΚ για τα πρόσθετα τροφίμων πλην των χρωστικών και των γλυκαντικών υλών, που καλύπτονται από την οδηγία 95/2/ΕΚ, καθορίζονται στο παράρτημα.Άρθρο 2Οι οδηγίες 65/66/ΕΟΚ και 78/664/ΕΟΚ καταργούνται.Άρθρο 31. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν την 1η Ιουλίου 1997. Πληροφορούν αμέσως την Επιτροπή σχετικά.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.2. Επιτρέπεται η εμπορία των προϊόντων που δεν ανταποκρίνονται μεν στην παρούσα οδηγία αλλά έχουν διατεθεί στην αγορά ή επισημανθεί πριν από την 1η Ιουλίου 1997, μέχρι να εξαντληθούν τα αποθέματα.Άρθρο 4Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 5Η παρούσα οδηγία απευθύνεται στα κράτη μέλη.Βρυξέλλες, 2 Δεκεμβρίου 1996Για την ΕπιτροπήMartin BANGEMANNΜέλος της Επιτροπής(1) ΕΕ αριθ. L 40 της 11. 2. 1989, σ. 27.(2) ΕΕ αριθ. L 237 της 10. 9. 1994, σ. 1.(3) ΕΕ αριθ. L 61 της 18. 3. 1995, σ. 1.(4) ΕΕ αριθ. 22 της 9. 2. 1965, σ. 373.(5) ΕΕ αριθ. L 352 της 13. 12. 1986, σ. 45.(6) ΕΕ αριθ. L 223 της 14. 8. 1978, σ. 30.(7) ΕΕ αριθ. L 297 της 23. 10. 1982, σ. 31.ΠΑΡΑΡΤΗΜΑ >ΘΕΣΗ ΠΗΝΑΚΑ>


Avis juridique important

|

32004L0046

Οδηγία 2004/46/ΕΚ της Επιτροπής, της 16ης Απριλίου 2004, για τροποποίηση της οδηγίας 95/31/ΕΚ όσον αφορά τη σουκραλόζη (E 955) και το άλας ασπαρτάμης-ακετοσουλφάμης (E 962) (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 114 της 21/04/2004 σ. 0015 - 0017

Οδηγία 2004/46/ΕΚ της Επιτροπήςτης 16ης Απριλίου 2004για τροποποίηση της οδηγίας 95/31/ΕΚ όσον αφορά τη σουκραλόζη (E 955) και το άλας ασπαρτάμης-ακετοσουλφάμης (E 962)(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 89/107/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών σχετικά με τα πρόσθετα που μπορούν να χρησιμοποιούνται στα τρόφιμα τα οποία προορίζονται για ανθρώπινη διατροφή(1), και ιδίως το άρθρο 3 παράγραφος 3 στοιχείο α),Μετά από διαβούλευση με την επιστημονική επιτροπή για ανθρώπινη διατροφή,Εκτιμώντας τα ακόλουθα:(1) Η οδηγία 95/31/ΕΚ της Επιτροπής, της 5ης Ιουλίου 1995, για τη θέσπιση ειδικών κριτηρίων καθαρότητας για τα γλυκαντικά που χρησιμοποιούνται στα τρόφιμα(2), ορίζει τα κριτήρια καθαρότητας όσον αφορά τα γλυκαντικά που αναφέρονται στην οδηγία 94/35/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1994, για τα γλυκαντικά που προορίζονται να χρησιμοποιηθούν στα τρόφιμα(3).(2) Είναι αναγκαίο να θεσπιστούν κριτήρια καθαρότητας για τη σουκραλόζη (E 955) και το άλας ασπαρτάμης- ακετοσουλφάμης (E 962).(3) Είναι αναγκαίο να ληφθούν υπόψη οι προδιαγραφές και τεχνικές ανάλυσης για τις πρόσθετες ουσίες όπως καθορίζονται στον Codex Alimentarius που συντάχθηκε από την κοινή επιτροπή εμπειρογνωμόνων FAO/ΠΟΥ για τα πρόσθετα τροφίμων (JECFA).(4) Επομένως η οδηγία 95/31/ΕΚ πρέπει να τροποποιηθεί ανάλογα.(5) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το παράρτημα της οδηγίας 95/31/ΕΚ τροποποιείται όπως ορίζεται στο παράρτημα της παρούσας οδηγίας.Άρθρο 21. Τα κράτη μέλη θέτουν σε ισχύ τους νόμους, τους κανονισμούς και τις διοικητικές διατάξεις που απαιτούνται για τη συμμόρφωση προς την παρούσα οδηγία το αργότερο έως την 1η Απριλίου 2005. Κοινοποιούν αμέσως στην Επιτροπή το κείμενο των εν λόγω διατάξεων, καθώς και πίνακα αντιστοιχίας μεταξύ αυτών των διατάξεων και της παρούσας οδηγίας.Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.2. Τα κράτη μέλη κοινοποιούν στην Επιτροπή το κείμενο των κυρίων διατάξεων εθνικής νομοθεσίας που εκδίδουν στον τομέα που καλύπτεται από την παρούσα οδηγία.Άρθρο 3Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Άρθρο 4Η παρούσα οδηγία απευθύνεται στα κράτη μέλη.Βρυξέλλες, 16 Απριλίου 2004.Για την ΕπιτροπήDavid ByrneΜέλος της Επιτροπής(1) ΕΕ L 40 της 11.2.1989, σ. 27· οδηγία όπως τροποποιήθηκε τελευταία από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).(2) ΕΕ L 178 της 28.7.1995, σ. 1· οδηγία όπως τροποποιήθηκε τελευταία από την οδηγία 2001/52/ΕΚ (ΕΕ L 190 της 12.7.2001, σ. 18).(3) ΕΕ L 237 της 10.9.1994, σ. 3· οδηγία όπως τροποποιήθηκε τελευταία από την οδηγία 2003/115/ΕΚ του Ευρωπαϊκού Κοινοβουλίου και του Συμβουλίου (ΕΕ L 24 της 29.1.2004, σ. 65).ΠΑΡΑΡΤΗΜΑΣτο παράρτημα εισάγεται το ακόλουθο κείμενο:"E955 ΣΟΥΚΡΑΛΟΖΗ>ΘΕΣΗ ΠΙΝΑΚΑ>E962 ΑΛΑΣ ΑΣΠΑΡΤΑΜΗΣ- ΑΚΕΤΟΣΟΥΛΦΑΜΗΣ>ΘΕΣΗ ΠΙΝΑΚΑ>"